Zhang Dan

Zhang Dan (张丹 (traditsioonilises kirjas 張丹, pinyin'is Zhāng Dān; sündinud 4. oktoobril 1985 Harbinis) on Hiina naisiluuisutaja, paarissõitja, kelle partner on Zhang Hao.

Zhang Dan hakkas Zhang Haoga paaris uisutama 1997. Nad ei ole omavahel sugulased.

Juba esimesel hooajal, 2000 tulid nad Hiina meistrivõistlustel hõbemedalile Pang Qingi ja Tong Jiani järel (Hiina tugevaim paar Shen Xue ja Zhao Hongbo ei osalenud) ning Saksamaal Oberstdorfis toimunud juunioride MM-il kahe Ukraina ja ühe Venemaa paari järel neljandaks.

2001 tulid Zhangid Hiina meistrivõistlustel Sheni–Zhao ja Pangi–Tongi järel kolmandaks. Juunioride maailmameistrivõistlused toimusid Sofias ja Zhangid tulid seal juunioride maailmameistriks Yuko Kawaguchi ja Aleksandr Markuntsovi ees.

2002 oli Hiina meistrivõistlustel paarissõidus paremusjärjestus samasugune kui eelmiselgi aastal. Zhangid ei osalenud juunioride maailmameistrivõistlustel, küll aga arvati Hiina koondisse nelja maailmajao meistrivõistlusteks, kus osalesid kogu maailma parimad iluuisutajad peale eurooplaste. Need toimusid Lõuna-Koreas Jeonjus. Põhjaameeriklased ei olnud kohal tugevaimas koosseisus ja Zhangidel õnnestus saada kolmas koht (Pang ja Tong võitsid). Järgnesid 2002. aasta taliolümpiamängud USA-s Salt Lake Citys, kus Zhangid jäid Hiina paaridest kolmandale ja üldarvestuses 11. kohale. Shen ja Zhao said pronksmedali, Pang ja Tong olid 9. Sealjuures lühikava järel edestasid Zhangid Pangi ja Tongi. Järgnesid maailmameistrivõistlused Jaapanis Naganos, kus Shen ja Zhao tulid maailmameistriteks, Pang ja Tong 5. ning Zhang ja Zhang 9. kohale.

2003 tulid Zhangid Hiina meistriteks, kui kaks tugevamat paari ei osalenud. Nelja maailmajao meistrivõistlused toimusid Pekingis ja Hiina sai paarissõidus kolmikvõidu. Shen–Zhao võitsid Pang–Tongi ja Zhangide ees. Järgnesid juunioride maailmameistrivõistlused Tšehhimaal Ostravas, kus Hiina sai kaksikvõidu ja Zhangid tulid maailmameistriteks. Seejärel tuli täiskasvanute MM Washingtonis, kus Zhangid saavutasid 6. koha. Võtsid Shen–Zhao kahe Venemaa paari ees (Tatjana Totmjanina ja Maksim Marinin ning Maria Petrova ja Aleksei Tihhonov), Pang–Tong olid 4. kohal.

2004 tulid Zhangid Hiina meistrivõistlustel Pang–Tongi järel teiseks (Shen–Zhao ei osalenud). Nelja maailmajao meistrivõistlustel Kanadas Hamiltonis saavutasid Pang–Tong ja Zhangid kaksikvõidu. Maailmameistrivõistlused toimusid Saksamaal Dortmundis ning võitsid Totmjanina–Marinin Shen–Zhao ja Pang–Tongi ees. Järgnesid Petrova–Tihhonov ning Zhangid. Sel aastal kutsuti Zhangid esimest korda ka Grand Prix' finaali USA-sse Colorado Springsi, kus paremusjärjestus oli pisut teine: Shen–Zhao võitsid Totmjanina–Marinini ja Petrova–Tihhonovi ees, Zhangid olid Pang–Tongi järel viimased, kuuendad, ehkki edestasid Pang–Tongi lühikava järel.

2005–2007 Zhangid Hiina meistrivõistlustel ei osalenud. Küll läksid nad 2005. aasta taliuniversiaadile, kus osales 6 paari: Hiinast, Venemaalt ja Ukrainast igaühest kaks. Zhangid tulid maailma üliõpilasmeistriks Tatjana Volossožari ja Stanislav Morozovi ees. Nelja maailmajao meistrivõistlustel Lõuna-Koreas Gangneungis osales 8 paari ja Hiina sai kaksikvõidu. Zhangis suutsid koguda 181,61 punkti ja esimest korda Pangi ja Tongi (177,80) edestada. Maailmameistrivõistlused toimusid Moskvas ja seal sai Venemaa kaksikvõidu: Totmjanina–Marinin võitsid (198,49) Petrova–Tihhonovi ees (188,21). Shen–Zhao katkestasid. Zhangid suutsid taas Pang–Tongist paremad olla ja võtta pronksmedali (vastavalt 180,22 ja 177,33). Grand Prix' finaalis Pekingis võitsid Shan–Zhao 206,54-ga, järgnesid Petrova–Tihhonov (187,32) ja Pang–Tong (173,66). Zhangid jäid 5. kohale (172,50).

2006. aasta Grand Prix' finaalis võitsid Totmjanina–Marinin (193,60), järgnesid Zhangid (186,12). Petrova–Tihhonov said 4. ja Pang–Tong 6. koha. 2006. aasta taliolümpiamängudel Itaalias Torinos tulid olümpiavõitjateks Totmjanina–Marinin 204,48 punktiga. Järgmised kohad läksid Hiinale ja esimest korda elus suutsid Zhangid (189,73) edestada nii Shen–Zhaod (186,91) ja Pang–Tongi (186,67). Järgnesid Petrova–Tihhonov (181,69), kes vabakavas äpardusid. Kohe pärast olümpiat Totmjanina ja Marinin loobusid spordist. Kanadas Calgarys tulid maailmameistriteks Pang–Tong (189,20) Zhangide ees (186,42), pronksmedal läks Petrovale ja Tihhonovile (186,22), Shen ja Zhao ei osalenud.

2007. aasta Grand Prix' finaali võitsid Shen–Zhao 203,19-ga, järgnesid Aljona Savtšenko ja Robin Szolkowy (180,67) ning Zhangid (175,93). 2007. aasta taliuniversiaad korraldati Torinos ja paarissõidus osales üksnes 5 paari. Zhangid kaitsesid 181,87 punktiga kindlalt tiitlit, järgnesid Tatjana Volossožar ja Stanislav Morozov 150,20-ga. Maailmameistrivõistlused toimusid Tokios ja Hiina sai kaksikvõidu: Shen ja Zhao võitsid 203,50-ga Pang–Tongi (188,46) ja Savtšenko–Szolkowy (187,39) ees. Järgnesid Volossožar–Morozov (173,62), Zhangid olid alles viiendad (173,39). Neil ebaõnnestus lühikava täielikult ja pärast seda olid nad alles 10. kohal.

2008 tulid Zhangid Pang–Tongi ees Hiina meistriteks. Grand Prix' finaalis võitsid Savtšenko ja Szolkowy (199,23) Zhangide (191,20) ja Pang–Tongi (185,13) ees. Nelja maailmajao meistrivõistlused toimusid Lõuna-Koreas Goyangis tuli Hiinale kaksikvõit ja Pang–Tong võitsid 187,33-ga Zhangide (181,84) ees. Rootsis Göteborgis tulid maailmameistriteks Savtšenko–Szolkowy 202,86 punktiga Zhangide (197,82) ees, aga Volossožar ja Morozov olid 9.

2009 ja 2010 Zhangid Hiina meistrivõistlustel ei osalenud. 2009. aasta taliuniversiaad peeti Zhangide kodulinnas Harbiinis ja nad tulid kolmandat korda järjest maailma üliõpilasmeistriteks. Nende edu järgnevate ees oli mäekõrgune (Zhangid 195,32, hõbemedal 146,10 punktiga). Osales 3 paari Hiinast ja 4 mujalt maailmast. Grand Prix' finaal toimus Goyangis ja Hiinasse tuli kaksikvõit. Pang–Tong kogusid 191,49, Zhangid 188,22, Savtšenko–Szolkowy, kes lühikava võitsid, 185,09 ja Volossožar–Morozov 175,83 punkti. Nelja maailmajao meistrivõistlused toimusid Kanadas Vancouveris ning Pang–Tong võitsid 194,94-ga, aga Hiina ei saanudki kaksikvõitu, sest Zhangid (174,98) kaotasid Jessica Dube'ile ja Bryce Davisonile Kanadast. Maailmameistrivõistlused toimusid USA-s Los Angeleses ja Savtšenko–Szolkowy võitsid 203,48 punktiga Zhangide (186,52) ees. Pang–Tong said 4. ja Volossožar–Morozov 6. koha.

2010 toimus Grand Prix' finaal Tokios. Zhangid jäid üllatuslikult 180,25 punktiga viimasele, 6. kohale. Siiski sai Hiina kaksikvõidu: Shen–Zhao võitsid 214,25 punktiga Pang–Tongi (201,86) ja Savtšenko–Szolkowy (200,38) ees. Nelja maailmajao meistrivõistlustel Lõuna-Koreas Jeonjus oli koosseis märksa nõrgem ja Zhangid saavutasid 192,22-ga kindla võidu. 2010. aasta taliolümpiamängudel Kanadas Vancouveris oli Zhangide tulemus veel parem (194,34), kuid see ei andnud enamat 5. kohast. Kaksikvõidu tõid Hiinale Shen–Zhao (216,57) ja Pang–Tong (213,31), pronksmedal läks Saksamaale (Savtšenko–Szolkowy 210,60). Pärast olümpiamänge teatasid Shen ja Zhao oma loobumist tippspordist ja järgnenud maailmameistrivõistlustel Torinos neid ei olnud. Pang–Tong tulid 211,39-ga maailmameistriteks Savtšenko–Szolkowy (204,74) ees. Zhangide punktisumma paranes veelgi (195,78), aga koht mitte (endiselt 5.)


Zhang Hao

Zhang Hao (张昊 (traditsioonilises kirjas 張昊, pinyin'is Zhāng Hào); sündinud 6. juulis 1984 Harbinis) on Hiina meesiluuisutaja, paarissõitja, kelle partner on Zhang Dan.

Zhang Hao hakkas Zhang Daniga paaris uisutama 1997. Nad ei ole omavahel sugulased.

Juba esimesel hooajal, 2000 tulid nad Hiina meistrivõistlustel hõbemedalile Pang Qingi ja Tong Jiani järel (Hiina tugevaim paar Shen Xue ja Zhao Hongbo ei osalenud) ning Saksamaal Oberstdorfis toimunud juunioride MM-il kahe Ukraina ja ühe Venemaa paari järel neljandaks.

2001 tulid Zhangid Hiina meistrivõistlustel Shen–Zhao ja Pang–Tongi järel kolmandad. Juunioride maailmameistrivõistlused toimusid Sofias ja Zhangid tulid seal juunioride maailmameistriks Yuko Kawaguchi ja Aleksandr Markuntsovi ees.

2002 oli Hiina meistrivõistlustel paarissõidus paremusjärjestus samasugune kui eelmiselgi aastal. Zhangid ei osalenud juunioride maailmameistrivõistlustel, küll aga arvati Hiina koondisse nelja maailmajao meistrivõistlusteks, kus osalesid kogu maailma parimad iluuisutajad peale eurooplaste. Need toimusid Lõuna-Koreas Jeonjus. Põhjaameeriklased ei olnud kohal tugevaimas koosseisus ja Zhangidel õnnestus saada kolmas koht (Pang ja Tong võitsid). Järgnesid 2002. aasta taliolümpiamängud USA-s Salt Lake Citys, kus Zhangid jäid Hiina paaridest kolmandale ja üldarvestuses 11. kohale. Shen ja Zhao said pronksmedali, Pang ja Tong olid 9. Sealjuures lühikava järel edestasid Zhangid Pangi ja Tongi. Järgnesid maailmameistrivõistlused Jaapanis Naganos, kus Shen ja Zhao tulid maailmameistriteks, Pang ja Tong 5. ning Zhang ja Zhang 9. kohale.

2003 tulid Zhangid Hiina meistriteks, kui kaks tugevamat paari ei osalenud. Nelja maailmajao meistrivõistlused toimusid Pekingis ja Hiina sai paarissõidus kolmikvõidu. Shen–Zhao võitsid Pang–Tongi ja Zhangide ees. Järgnesid juunioride maailmameistrivõistlused Tšehhimaal Ostravas, kus Hiina sai kaksikvõidu ja Zhangid tulid maailmameistriteks. Seejärel tuli täiskasvanute MM Washingtonis, kus Zhangid saavutasid 6. koha. Võtsid Shen–Zhao kahe Venemaa paari ees (Tatjana Totmjanina ja Maksim Marinin ning Maria Petrova ja Aleksei Tihhonov), Pang–Tong olid 4. kohal.

2004 tulid Zhangid Hiina meistrivõistlustel Pang–Tongi järel teiseks (Shen–Zhao ei osalenud). Nelja maailmajao meistrivõistlustel Kanadas Hamiltonis saavutasid Pang–Tong ja Zhangid kaksikvõidu. Maailmameistrivõistlused toimusid Saksamaal Dortmundis ning võitsid Totmjanina–Marinin Shen–Zhao ja Pang–Tongi ees. Järgnesid Petrova–Tihhonov ning Zhangid. Sel aastal kutsuti Zhangid esimest korda ka Grand Prix' finaali USA-sse Colorado Springsi, kus paremusjärjestus oli pisut teine: Shen–Zhao võitsid Totmjanina–Marinini ja Petrova–Tihhonovi ees, Zhangid olid Pang–Tongi järel viimased, kuuendad, ehkki edestasid Pang–Tongi lühikava järel.

2005–2007 Zhangid Hiina meistrivõistlustel ei osalenud. Küll läksid nad 2005. aasta taliuniversiaadile, kus osales kuus paari: Hiinast, Venemaalt ja Ukrainast igaühest kaks. Zhangid tulid maailma üliõpilasmeistriks Tatjana Volossožari ja Stanislav Morozovi ees. Nelja maailmajao meistrivõistlustel Lõuna-Koreas Gangneungis osales 8 paari ja Hiina sai kaksikvõidu. Zhangis suutsid koguda 181,61 punkti ja esimest korda Pangi ja Tongi (177,80) edestada. Maailmameistrivõistlused toimusid Moskvas ja seal sai Venemaa kaksikvõidu: Totmjanina–Marinin võitsid (198,49) Petrova–Tihhonovi ees (188,21). Shen–Zhao katkestasid. Zhangid suutsid taas Pang–Tongist paremad olla ja võtta pronksmedali (vastavalt 180,22 ja 177,33). Grand Prix' finaalis Pekingis võitsid Shan–Zhao 206,54-ga, järgnesid Petrova–Tihhonov (187,32) ja Pang–Tong (173,66). Zhangid jäid 5. kohale (172,50).

2006. aasta Grand Prix' finaalis võitsid Totmjanina–Marinin (193,60), järgnesid Zhangid (186,12). Petrova–Tihhonov said 4. ja Pang–Tong 6. koha. 2006. aasta taliolümpiamängudel Itaalias Torinos tulid olümpiavõitjateks Totmjanina–Marinin 204,48 punktiga. Järgmised kohad läksid Hiinale ja esimest korda elus suutsid Zhangid (189,73) edestada nii Shen–Zhaod (186,91) ja Pang–Tongi (186,67). Järgnesid Petrova–Tihhonov (181,69), kes vabakavas äpardusid. Kohe pärast olümpiamänge loobusid Totmjanina ja Marinin tippspordist. Kanadas Calgarys tulid maailmameistriteks Pang–Tong (189,20) Zhangide ees (186,42), pronksmedal läks Petrovale ja Tihhonovile (186,22), Shen ja Zhao ei osalenud.

2007. aasta Grand Prix' finaali võitsid Shen–Zhao 203,19-ga, järgnesid Aljona Savtšenko ja Robin Szolkowy (180,67) ning Zhangid (175,93). 2007. aasta taliuniversiaad korraldati Torinos ja paarissõidus osales üksnes 5 paari. Zhangid kaitsesid 181,87 punktiga kindlalt tiitlit, järgnesid Tatjana Volossožar ja Stanislav Morozov 150,20-ga. Maailmameistrivõistlused toimusid Tokios ja Hiina sai kaksikvõidu: Shen ja Zhao võitsid 203,50-ga Pang–Tongi (188,46) ja Savtšenko–Szolkowy (187,39) ees. Järgnesid Volossožar–Morozov (173,62), Zhangid olid alles viiendad (173,39). Neil ebaõnnestus lühikava täielikult ja pärast seda olid nad alles 10. kohal.

2008 tulid Zhangid Pang–Tongi ees Hiina meistriteks. Grand Prix' finaalis võitsid Savtšenko ja Szolkowy (199,23) Zhangide (191,20) ja Pang–Tongi (185,13) ees. Nelja maailmajao meistrivõistlused toimusid Lõuna-Koreas Goyangis tuli Hiinale kaksikvõit ja Pang–Tong võitsid 187,33-ga Zhangide (181,84) ees. Rootsis Göteborgis tulid maailmameistriteks Savtšenko–Szolkowy 202,86 punktiga Zhangide (197,82) ees, aga Volossožar ja Morozov olid 9.

2009 ja 2010 Zhangid Hiina meistrivõistlustel ei osalenud. 2009. aasta taliuniversiaad peeti Zhangide kodulinnas Harbiinis ja nad tulid kolmandat korda järjest maailma üliõpilasmeistriteks. Nende edu järgnevate ees oli mäekõrgune (Zhangid 195,32, hõbemedal 146,10 punktiga). Osales 3 paari Hiinast ja 4 mujalt maailmast. Grand Prix' finaal toimus Goyangis ja Hiinasse tuli kaksikvõit. Pang–Tong kogusid 191,49, Zhangid 188,22, Savtšenko–Szolkowy, kes lühikava võitsid, 185,09 ja Volossožar–Morozov 175,83 punkti. Nelja maailmajao meistrivõistlused toimusid Kanadas Vancouveris ning Pang–Tong võitsid 194,94-ga, aga Hiina ei saanudki kaksikvõitu, sest Zhangid (174,98) kaotasid Jessica Dube'ile ja Bryce Davisonile Kanadast. Maailmameistrivõistlused toimusid USA-s Los Angeleses ja Savtšenko–Szolkowy võitsid 203,48 punktiga Zhangide (186,52) ees. Pang–Tong said 4. ja Volossožar–Morozov 6. koha.

2010 toimus Grand Prix' finaal Tokios. Zhangid jäid üllatuslikult 180,25 punktiga viimasele, 6. kohale. Siiski sai Hiina kaksikvõidu: Shen–Zhao võitsid 214,25 punktiga Pang–Tongi (201,86) ja Savtšenko–Szolkowy (200,38) ees. Nelja maailmajao meistrivõistlustel Lõuna-Koreas Jeonjus oli koosseis märksa nõrgem ja Zhangid saavutasid 192,22-ga kindla võidu. 2010. aasta taliolümpiamängudel Kanadas Vancouveris oli Zhangide tulemus veel parem (194,34), kuid see ei andnud enamat 5. kohast. Kaksikvõidu tõid Hiinale Shen–Zhao (216,57) ja Pang–Tong (213,31), pronksmedal läks Saksamaale (Savtšenko–Szolkowy 210,60). Pärast olümpiamänge teatasid Shen ja Zhao oma loobumist tippspordist ja järgnenud maailmameistrivõistlustel Torinos neid ei olnud. Pang–Tong tulid 211,39-ga maailmameistriteks Savtšenko–Szolkowy (204,74) ees. Zhangide punktisumma paranes veelgi (195,78), aga koht mitte (endiselt 5.)


Alvar Reinumägi

Alvar Reinumägi (sündinud 12. oktoobril 1970) on eesti filmiprodutsent.

Ta lõpetas aastal 1987 Tallinna 21. Keskkooli ja õppis seejärel aastatel 1987–1991 Luua Kõrgemas Metsakoolis. Aastatel 1993–1994 õppis ta Sisekaitseakadeemia Ohvitseride Koolis.


Veebimeil

Veebimeil on e-posti teenus, mis ei nõua spetsiaalset e-posti klientprogrammi, vaid mille korral pääseb e-kirjade juurde peaasjalikult brauseri kaudu.

Veebimeil on näiteks Gmail. Veel veebimeile: AOL Mail, Mailfence, Outlook.com (Hotmail), Yahoo! Mail.

Paljud internetiteenuste pakkujad ja veebimajutuse pakkujad pakuvad veebimeili teenust osana oma teenusepaketist.

Veebimeili eelis arvutis oleva spetsiaalse klientprogrammi ees on võimalus meile lugeda ja saata mis tahes internetiühendusega seadmest. Puuduseks on kasutamise ajal vajalik internetiühenduse olemasolu.


Hiina mardustõlvik

Hiina mardustõlvik (ladina keeles Ophiocordyceps sinensis) on mardustõlviku perekonda kuuluv parasiitseen, mis nakatab oma eostega mullas elava liblika vastse (tõugu). Seeneniidistik kasvab putuka kehas elumahladest toitudes, kuni lõpuks sunnib peremehe maapinnale roomama ja surema. Mumifitseerunud putukast võrsub peenike seene viljakeha, millest lendavad laiali uued eosed.

Hiina mardustõlviku kasutamisel on pikk ajalugu Tiibeti ja Hiina meditsiinis.


Retentsiooniindeks

Retentsiooniindeks ehk Kovatsi indeks on orgaanilist ühendit iseloomustav suurus, mis arvutatakse välja selle aine gaasikromatograafilise kolonni läbimise suhtelise aja (suhtelise retentsiooniaja) põhjal. Põhineb see asjaolul, et süsiniku aatomite arv molekulis on lineaarselt seotud log(t'r) väärtusega. Isotermilise gaasikromatograafia korral määratava komponendi (x) Kovatsi retentsiooniindeks (I) on leitav järgmisest võrrandist:

n – määratava komponendi ees väljuva alkaani süsiniku aatomite arv

N – määratava komponendi järel väljuva alkaani süsiniku aatomite arv

t'r – retentsiooniaeg alates nullpiigi väljumisest

tr(x) - määratava komponendi retentsiooniaeg

tr(n) – määratava komponendi ees väljuva alkaani retentsiooniaeg

tr(N) – määratava komponendi järel väljuva alkaani retentsiooniaeg

z – määratava komponendi ees väljuva alkaani süsiniku aatomite arv

Ainete identifitseerimiseks võrreldakse retentsiooniindeksite (soovitatavalt määratuna nii mittepolaarse kui ka polaarse kolonniga) väärtuste vastavust kirjanduses esitatud andmetega ja standardühenditele saadud väärtustega. Ainete identifitseerimiseks on need andmed vajalikud, kuid tihti mitte piisavad.


Tõnis Loit

Tõnis Loit (10. detsember 1929 Tallinn – 25. mai 2006) oli eesti filosoof.

Ta lõpetas 1948. aastal Tallinna 2. Keskkooli hõbemedaliga ning 1953. aastal Tartu Riikliku Ülikooli geoloogia osakonna.

Ta töötas õppejõuna Tartu Riiklikus Ülikoolis ja Eesti Põllumajanduse Akadeemias, kus ta oli ka filosoofia kateedri juhataja ja maasotsioloogia uurimisrühma juht.

Ta avaldas rea kirjutisi bioloogia filosoofia vallas.


Esimese maailmasõja väejuhtide loend

Siin on ülevaade esimeses maailmasõjas osalenud riikide sõjategevuse juhtidest ja peamistest sõjalistest formeeringutest aastatel 1914–1918.


Ühikkuup

Ühikkuup on kuup, mille serva pikkus on 1 pikkusühik. Sellise kuubi ruumala on üks kuupühik, külgede kogupindala 6 ruutühikut, tahu diagonaal on √2 ja kuubi diagonaal on √3. Kuubi läbilõige mööda tahu diagonaali annab A4-formaadi proportsioonidega ristküliku.


Abaton

Abaton on kreeka kultuuriruumis püha koht, kuhu kõigile või enamikule inimestele on sissepääs keelatud.

Vana-Kreeka templis olid abatoniks adüüton, kuhu võis siseneda ainult preester.

Vana-Kreekas oli ka vabas õhus paiknevaid abatone, kuhu inimestel oli minek keelatud kas koha rüvetamise vältimiseks või kaitseks jumalate viha eest.

Kreeka õigeusu kirikus nimetatakse abatoniks altariruumi, kuhu võivad siseneda ainult vastava pühitsuse saanud inimesed ning meessoost ristitavad.


Lambivari

Lambivari ehk abažuur on valgusti osa – elektripirni, harvem küünlaid või muid valgusallikaid ümbritsev kate, mille peaülesanne on silmade kaitse otsese valguse eest.

Lambivari peegeldab valgust tagasi, suunab seda, vähendab valgusallika soojuskiirguse mõju ning tasakaalustab selle domineerivat värvust. Lambivarjudel on ka dekoratiivne tähtsus.

Lambivarju kuju võib olla väga mitmesugune. Levinud on kellukese-, taldriku- või lehtrikujulised, samuti koonuse-, kera- või silindrikujulised lambivarjud.

Lambivarje valmistatakse mitmesugusest materjalist, peamiselt mattklaasist, piimklaasist, vilgust, plastist, paberist, tekstiilist ja metallist.


Walter Bauer

Walter Bauer (4. november 1904 Merseburg – 23. detsember 1976 Toronto) oli saksa kirjanik.

Natside võimuletulekuga Saksamaal keelati tema luule ning ta hakkas algkooliõpetajaks. 1953. aastal emigreerus ta Kanadasse, kus järgmisel aastal sai saksa keele professoriks Toronto Ülikoolis.

Ta kirjutas kuus romaani, kaks luulekogu, neli biograafiat, näidendeid ja esseid.


Hanns Heinz Ewers

Hanns Heinz Ewers (3. november 1871 Düsseldorf – 12. juuni 1943 Berliin) oli saksa proosakirjanik, luuletaja, filmitegija, maailmarändur ja filosoof.

Tänapäeval teatakse Ewersit peamiselt tänu tema õudusjuttudele ja romaanidele, neist tuntuim "Alraune" (1911, e.k. 1929 ja 1994).

Tema kirjanduslikeks eeskujudeks olid Heinrich Heine, E. T. A. Hoffmann ja Oscar Wilde.

Filosoofidest mõjutas teda enim Max Stirner.


Kavilda vasallilinnus

Kavilda vasallilinnus (saksa keeles Kawelecht) oli Tartu piiskopkonnas asunud kivist vasallilinnus, mis tänapäevase haldusjaotuse järgi asetseb Tartumaal Kavilda ürgoru läänenõlval, praeguse Elva valla territooriumil.


Valipe mõis

Valipe mõis (ka Vallipää mõis) oli keskaegne mõis Hiiumaal Valipes.

Valipe mõisahoone rajati tõenäoliselt 15. sajandi alguses ja see täitis ka kaitsefunktsiooni, olles seega üks väheseid Hiiumaa teadaolevaid keskaegseid kaitserajatisi. 16. sajandi alguses on seda ka kirjalikes allikates mainitud kindlustatud kohana. Siiski olid selle müürid tunduvalt õhemad kui vasallilinnustel, olles vaid 1–1,5 meetri paksused. Seetõttu pole seda linnuste hulka otseselt arvatud. Valipe mõisahoonet uuriti arheoloogilistel kaevamistel aastatel 1974–1975. Selle tulemusel selgus, et hoone oli kasutusel 15.–18. sajandini.

On oletatud, et Valipe mõisahoone kohal võis varem asuda muinaslinnus, kuid see pole leidnud kinnitust.


Clemens II

Clemens II (Suidger Morslebenist, Suidger von Morsleben und Hornburg, Sindagero, Ruggiero) oli paavst aastatel 1046–1047. Ta oli 149. paavst.

Suidger sündis 1005. aasta paiku Alam-Saksimaal Hornburgis Morslebeni ja Hornburgi krahvi Konradi ja Padbergi krahvi tütre Amulrada peres. Tema ema vend Waltard sai 1012 Magdeburgi peapiiskopiks.

Suidger oli Halberstadti kanoonik ja ta ordineeriti diakoniks. Salvador Miranda andmetel määras Gregorius V ta 996 kardinalpreestriks. Suidger sai 1032 Hamburg-Bremeni peapiiskopi Hermanni kaplaniks ja siirdus tema surma järel 1035 Saksa kuninga õukonda õuekaplaniks.

Saksa kuningas Heinrich III määras Suidgeri 1040 Bambergi piiskopiks ja ta ordineeriti 28. detsembril 1040 Mainzi peapiiskopi Bardo poolt. Ta rajas 1045 Theresi kloostri. Suidger läks koos Heinrich III-ga 1046 Itaaliasse.


Damasus II

Damasus II (Poppo Brixenist, Poppo von Brixen) oli paavst juulist augustini 1048. Ta oli 151. paavst.

Poppo sündis Alam-Baieris Eringi lähistel Pildenaus. Tema isa oli kas Rotti krahv Poppo II või Benediktbeuerni kloostri foogt Chuno.

Poppot on mainitud 16. jaanuaril 1040 dateeritud ürikus Brixeni piiskopina. Ta läks 1046 koos Saksa kuninga Heinrich III-ga Itaaliasse ning osales Pavias toimunud sinodil ja 5. jaanuaril 1047 Roomas toimunud sinodil. Mais 1047 läks ta tagasi Saksamaale.

Heinrich III sai Clemens II surmast teada Pöhldesse saabunud Rooma saadikutelt. Liège piiskop Wazon (Wazo) soovitas tal paavstiks määrata pagenduses viibinud Gregorius VI, Rooma saadikud pakkusid paavstina Lyoni piiskoppi Halinardi, kuid Heinrich III määras ametisse Poppo.

Poppo siirdus Itaaliasse, kuid Roomas oli taas võimul Benedictus IX ja Toscana krahv Bonifacio ei lubanud Poppot Rooma. Alles Heinrich III nõudmisel tagandas Bonifacio 16. juulil 1048 Benedictus IX ja pühitses 17. juulil Poppo Damasus II nime all ametisse. Ta võttis nime Damasus I järgi.

Damasus II määras Salvador Miranda andmetel kardinaliks preester Altwini.

Damasus II siirdus suvekuumuse eest Palestrinasse, kus ta 9. augustil 1048 suri malaariasse, kuid on kahtlustatud ka, et ta võidi mürgitada. Ta maeti Rooma San Lorenzo fuori le Mura kirikusse.

Damasus II valitses 23 päeva. See oli lühim valitsemisaeg pärast Theodorus II. Pärast teda on veel vähem valitsenud vaid Urbanus VII, Coelestinus IV ja Marcellus II.


Põhikooli ja gümnaasiumi riiklik õppekava

Põhikooli ja gümnaasiumi riiklik õppekava on Vabariigi Valitsuse poolt 25. jaanuaril 2002 kinnitatud õppekava, mis määrab kindlaks põhikooli ja gümnaasiumi õppe- ja kasvatustegevuse eesmärgid, riikliku õppekava põhimõtted, omandatavad pädevused, õppekorralduse alused, kohustuslikud õppeained ja tunnijaotusplaani, nõuded kooliastmete ja kooli lõpetamiseks ning kooliõppekava ülesehituse ja koostamise põhimõtted, olenemata kooli õiguslikust seisundist.

Riikliku õppekava alusel koostab iga kool kooliõppekava, mille alusel koostatakse omakorda klassiõppekavad.

Riiklik õppekava koosneb üldosast, ainekavadest ja õppeaineid läbivatest teemadest.


Hoolduskool

Hoolduskooliks nimetatakse kooli, kus õpetatakse raske ja sügava vaimse alaarenguga lapsi.

Tervikuna hoolduskoole Eestis praegu ei ole. On olemas hooldusklassid, mis on integreeritud toimetulekukooli, abikooli või tavakooli juurde.

Praegu ei toimu õppetöö ka riiklikult kinnitatud õppekava järgi, vaid Tartu Ülikooli Õppekavade Arenduskeskuse välja töötatud tööversiooni järgi katseprojektina.


Simon von der Borch

Simon von der Borch (surnud 22. oktoobril 1492) oli Tallinna piiskopkonna piiskop aastatel 1477–1492.

Simonit on esmamainitud 1445. aastal, mil ta polnud veel vaimulik. 1452. aastal oli ta saanud Hildesheimi toomhärraks, aastatel 1476–1477 on teda nimetatud aga Saare-Lääne ja Lippe toompraostiks, Hildesheimi skolastikuks ja Tartu toomhärraks. 1477. aastal valiti ta aga Tallinna piiskopiks ning kinnitati Rooma paavsti poolt sama aasta 16. juunil.

Simon von der Borch on tuntud Porkuni piiskopilinnuse väljaehitajana, see sai tema järgi ka nime (Borkholm).

Liivimaa ordu maameister Bernhard von der Borch oli tema nõbu. Sellest hoolimata ei astunud Borch kunagi Saksa ordu liikmeks.


Hooldusõpe

Hooldusõppeks nimetatakse raske ja sügava intellektipuudega lastele orienteeritud õpet.

Kuni aastani 2010 toimus õppetöö Tartu Ülikooli Õppekavade Arenduskeskuse välja töötatud tööversiooni alusel, mis toimis pilootprojektina. Aastal 2010 kinnitati hooldusõppe õppekava põhikooli lihtsustatud riikliku õppekava osana. Hooldusõppe põhiülesanne on sügava ja raske intellektipuudega lapsel olemasolevate funktsioonide ja oskuste säilitamine ja arendamine, et tagada harjumuspärases keskkonnas tema potentsiaalile vastav järjest iseseisvam toimimine. Erinevalt olemasolevatest õppekavadest ei jagune hooldusõppe õppekava ainekavadeks. Õppeaineid ei ole. Seatud on eesmärgid kooliastmeti ning arenguvaldkonniti: kommunikatsioon, motoorika, igapäevaoskused, sotsiaalsed oskused ja kognitiivsed oskused.


Hooldusklass

Hooldusklass on klass raske- ja sügava vaimse alaarenguga õpilaste õpetamiseks. Hooldusklass võib asuda toimetulekukooli, abikooli või tavakooli juures.


Šani mägismaa

Šani mägismaa on mägismaa Euraasia kaguosas Myanmari idaosas, osaliselt ka Hiina, Laose ja Tai territooriumil. Pindala umbes 150 000 km². Koosneb gneisist, kiltkivist ja lubjakivist.

Mägismaa lääneosas on lainjad tasandikud kõrgusega umbes 900 m, idaosas kurdpangasahelikud kõrgusega kuni 2693 m, mida eraldavad Salweeni, Mekongi jt jõgede kitsad orud ja kanjonid.

Šani mägismaal kasvavad heitlehised ja igihaljad metsad ning on levinud savannid.


Süsiniku jalajälg

Süsiniku jalajälg (ingl.k. carbon footprint) on üksikisiku, organisatsiooni, masina või seadme, operatsiooni, protsessi jms süsinikuemissiooni mõõdik. Mõõdetakse toodetud/eraldunud kasvuhoonegaaside emissiooni määra fossiilsete kütuste põletamisel elektrienergia saamiseks, kütmiseks, põllumajandussaaduste tootmiseks, transpordiks jms otstarbeks. See on indiviidi või organisatsiooni poolt teatud perioodil ühel või teisel viisil fossiilseid kütuseid kasutades toodetud süsinikdioksiidi kogus.

Süsiniku jalajälg on kvantitatiivselt väljendatud kasvuhoonegaaside heite koguhulk, mis tekib inimese, ettevõtte vm üksuse või mingi toote/teenuse olelusringi jooksul. Saadud väärtuste järgi on võimalik hinnata inimtegevuse mõju keskkonnale ja eriti kliimamuutustele.


Andy Bolton

Andy Bolton (sündinud 22. jaanuaril 1970) on Suurbritannia jõutõstja.

Tema käes on maailmarekord kükis (550 kg) ja eksrekordiomanik jõutõmbes (457,5 kg).


Säästev tehnoloogia

Säästev tehnoloogia ehk keskkonnahoidlik tehnoloogia on tehnoloogia, mille kasutamisel ei ületata keskkonna taluvusvõimet, kuid mis tagab inimeste vajaduste rahuldamise.

Säästvad tootmistehnoloogiad on võimalikult vähese energiamahukusega ning kasutatav tooraine või ressurss pärineb kas kasutatud materjalist, taastuvast energiaallikast vms. Sageli on need tooted ka omakorda taaskasutatavad.

Tüüpilised säästva tehnoloogia abil loodud tooted on näiteks taastuvenergia, põletamata savist ehitusmaterjalid.


Abdest

Abdest ehk wuḑū' (araabia keeles وضوء , pärsia keeles آبدست , türgi keeles abdest) on islamis pesemisrituaal, mis on kohustuslik rituaalse puhtuse (ţahārah) saavutamiseks enne palvet (şalāt) ja enne koraani puudutamist.


Harilik esparsett

Harilik esparsett (Onobrychis viciifolia) on taim liblikõieliste sugukonnast esparseti perekonnast.


Liiv-esparsett

Liiv-esparsett (Onobrychis arenaria) on taim liblikõieliste sugukonnast esparseti perekonnast.

Eestis pärismaine, kuid väga haruldane. Üksikud leiukohad Kagu- ja Kirde-Eestis.


Troonist loobumine

Troonist loobumine ehk abdikatsioon on valitseva monarhi vabatahtlik või sunnitud lahtiütlemine monarhivõimust ning monarhitiitlist ja sellega kaasnevatest õigustest. Ka troonipretendent võib oma pretensioonist loobuda.

Troonist loobuda võib kas ainult enda, kõigi oma pärijate või pärast troonist loobumist sündida võivate pärijate eest.


Kõrge mesikas

Kõrge mesikas (Melilotus altissimus) on liblikõieliste sugukonda mesika perekonda kuuluv rohttaim.


Kollane mesikas

Kollane mesikas (Melilotus officinalis) on liblikõieliste sugukonna mesika perekonda kuuluv kaheaastaste rohttaimede liik.


Vene mesikas

Vene mesikas (Melilotus wolgicus) on liblikõieliste sugukonda mesika perekonda kuuluv rohttaim.

Eestis kasvab väga haruldase tulnukana.


Ogaviljane lutsern

Ogaviljane lutsern (Medicago denticulata) on liblikõieliste sugukonda lutserni perekonda kuuluv taim.


Margareta Eriksdotter (Vasa)

Margareta Eriksdotter (1497 – 31. detsember 1536 Tallinn) oli Rootsi aadlidaam, Rootsi kuninga Gustav I õde.

Margareta Eriksdotter sündis Erik Johanssoni ja Cecilia Månsdotteri tütrena.

30. märtsil 1516 abiellus ta Joakim Brahega.

1520. aastal hukati tema abikaasa ja isa Stockholmi veresauna käigus. Margareta ja tema ema, õed, vanaema ja tädi Christina Gyllenstierna võeti vangi ning viidi Kopenhaagenisse, kus neid Sinises tornis vangistuses hoiti. Mitmed neist, muuhulgas Margareta ema ja õed, surid katku.

1524. aastal ta vabastati ning ta naasis Rootsi, kus tema vend Gustav oli kuningaks saanud. 15. jaanuaril 1525 abiellus Margareta Hoya ja Brockenhuseni krahvi Johanniga. Oma isalt oli Margareta pärinud Rydboholmi linnuse.

1528–1529 külastas ta Saksamaad ja Lübeckit. Jönköpingi linnapea Nils Arvidsson lasi Rootsi naasnud Margareta parasjagu käimasoleva mässu tõttu vangistada.

Hiljem Margareta ja tema abikaasa suhted kuningas Gustaviga halvenesid. 1534. aastal lahkusid Margreta ja Johann Rootsist Saksamaale.

1535. aastal sai Johann Krahvisõjas surma. Hoolimata kuninga saadetud palvekirjadest, ei naasnud Margareta Rootsi, kartes, et Gustav I võib teha viga tema lastele. Margareta suri 1536. aastal Tallinnas ja maeti Tallinna toomkirikusse tolleaegse peaaltari ette; kiriku interjöör hävis 1684. aasta tulekahjus ning 1910. aastal välja antud J. Ploompuu kirjastuse "Tallinna juht" kirjutas, et Margareta haua täpne asukoht on "kaotsis".


Abdülmecit II

Abdülmecit II (29. mai 1868 İstanbul – 23. august 1944 Pariis) oli Osmanite dünastia viimane kaliif (19. november 1922 – 3. märts 1924).

Abdülmecit oli Türgi sultani Abdülazizi poeg.

Ta ei huvitunud poliitikast, vaid harrastas maalikunsti. Üks tema maal oli 1900 eksponeeritud Pariisis. Aastal 1918 olid Viinis eksponeeritud tema maalitud Ludwig van Beethoveni, Johann Wolfgang von Goethe ja Selim I portree. Ta oli Osmanite riigi kunstnike ühingu esimees. Tal oli kindrali auaste.

Kui 4. juulil 1918 astus troonile Mehmet VI, sai Abdülmecitist kroonprints. Talât-paşa ja hiljem Mustafa Kemal püüdsid asjatult teda poliitikasse kaasa tõmmata.

Kui sultan Mehmet novembris 1922 Briti sõjalaeva Malaya pardal riigist põgenes, kuulutas usuasjade minister välja fetvaa tema tagandamiseks. Sultaniamet kaotati, kuid kaliifiamet, mis oli olnud sultaniametiga ühitatud, jäi alles. 19. novembril 1922 valis Türgi Suur Rahvuskogu Ankaras Abdülmeciti uueks kaliifiks. Seni kasutusel olnud ametisse pühitsemise tseremooniatest loobuti. Ametisse astumine leidis aset Topkapı palees.

Temast sai 101. kaliif ja 37. Osmanite dünastia pea. Kaliifi võim oli väike. Mustafa Kemali juhtimisel liikus riik vabariigi suunas.

Türgi Suur Rahvuskogu otsustas kaliifiameti kaotada. 3. märtsil 1924 Abdülmecit tagandati ning ta pidi koos kaaskonnaga riigist lahkuma. Võimud viisid ta oma paleest Idaekspressi. Ta asus oma perekonnaga elama Pariisi. Seal suri ta oma majas Boulevard Suchet'l Pariisi 16. linnajaos. Tema surnukeha viidi Mediinasse.


Kjeld Abell

Kjeld Abell (25. august 1901 Ribe – 5. märts 1961 Kopenhaagen) oli taani kirjanik, lavastaja ja teatrikunstnik. Ta oli üks 20. sajandi väljapaistvamaid taani näitekirjanikke.


Rühm (haridus)

Rühmaks nimetatakse õppegruppi haridusasutuses, millel on ühtne tegevuskava ning ühtsed õpieesmärgid. Rühmad võivad olla nii püsiva iseloomuga kui ka näiteks ainerühmad, mis on selekteeritud õpilaste ainealaste oskuste taseme järgi.


Olaus Petri

Olaus Petri (harvem Olavus Petri, latiniseering rootsikeelsest nimest Olof Persson või Pettersson; 6. jaanuar 1493 Örebro – 19. aprill 1552 Stockholm) oli rootsi usu-uuendaja, kirikuõpetaja, õigusteadlane, piiblitõlkija ja ajaloolane.

Tema vennast Laurentius Petrist (Lars Persson) sai Rootsi esimene luteri peapiiskop, kelle Rootsi kuningas Gustav I Vasa määras Rootsi reformeeritud kirikus ilma Rooma paavsti kinnituseta Uppsala peapiiskopiks.


Maya Ababadjani

Maya Ababadjani (tuntud ka kui Maya Sørensen; sündinud 3. jaanuaril 1984 Liibanonis) on Taani filminäitleja. Ta sündis Liibanoni kristlaste peres, kuid adopteeriti Taani varases lapseeas.

Ta tegi filmidebüüdi pornofilmides "Maya" ja "Maya's dating". Hiljem on ta mänginud filmides "Pusher II" (2004) ja "Betonhjerter" (2005).

Ta on korduvalt saanud Taani muslimitest araablastelt tapmisähvardusi.


PEST-analüüs

PEST-analüüs (inglise keeles PEST – political, economical, social and technological analysis ehk poliitiline, majanduslik, sotsiaalne ja tehnoloogiline analüüs) kirjeldab majanduskeskkonna aspekte ja seda kasutatakse ettevõtte tegevuskeskkonna analüüsil.

PEST-analüüsi, mida on täiendatud õigusaktide analüüsiga tuntakse SLEPT-analüüsina. Keskkonnaanalüüsi lisamise tulemusena on laiendatud analüüs tuntud PESTEL või PESTLE analüüsina. Tänapäeval on analüüsi veelgi täiendatud. STEEPLE ja STEEPLED analüüsides käsitletakse vastavalt haridusnäitajaid ning haridus- ja rahvastikunäitajad.

Analüüs on osa ettevõtte väliskeskkonna analüüsist, mis viiakse läbi ettevõtte strateegilise analüüsi või turu-uuringute ettevalmistamise käigus. Analüüs annab ülevaate erinevatest väliskeskkonda kirjeldavatest teguritest, millega ettevõte peab arvestama. Analüüs on töövahend mõistmaks muutusi turul, hindamaks ettevõtte positsiooni ja võimalusi ning kavandamaks ettevõtte tegevust.

Keskkonnakaitse tähtsuse kasv 21. sajandi esimesel kümnendil on toonud kaasa "rohelise majanduse" sünni ja PEST analüüsi laiendatud versiooni STEER leviku. STEER analüüs võtab arvesse sotsio-kultuurilised, tehnoloogilised, majanduslikud ja keskkonna tegurid ning erinevad regulatiivsed mehhanismid (õigusaktid, standardid, tavad).


Eduardo Abela

Eduardo Félix Abela Villarreal (1889 San Antonio de los Baños – 1965 Havanna; teistel andmetel 1892–1966) oli Kuuba maalikunstnik ja karikaturist.

1920. aastatel viibis ta Pariisis, kus Alejo Carpentier julgustas teda kujutama Kuuba motiive. Teda mõjutas Jules Pascini ja Marc Chagalli looming.

Kuuba ajalehes El Diario de la Marina ilmus aastatel 1930–1934 tema loodud karikatuurisari, mis oli Gerardo Machado valitsuse vastane ja mille tegelane oli El bobo.


Paavo Väyrynen

Paavo Matti Väyrynen (sündinud 2. septembril 1946 Keminmaa vallas) on Soome poliitik, Matti Vanhase teise valitsuse ja Mari Kiviniemi valitsuse väliskaubandusminister.

Paavo Väyrynen on ühiskonnateaduste doktor. Ta kuulus 2018. aastani Soome Keskerakonda ning tuli poliitikasse Urho Kekkose soosikuna. Aastatel 1972–1980 oli ta erakonna aseesimees ja 1980–1990 oli ta erakonna esimees.

Aastal 1982 põhjustas skandaali asjaolu, et Väyrynen oli kasutanud väljaspool Helsingit elavatele parlamendiliikmetele makstavat toetust, mis pärast maksude mahaarvamist oli 4100 Soome marka kuus. Kuid tema koduks nimetataval aadressil Keminmaa vallas Lapimaal oli üksnes mõne ruutmeetri suurune teisaldatav aiamaja, kus Väyrynen oma perega tegelikult ei elanud.

Aastal 1988 kirjutas ta doktoritöö, milles püüdis näidata, et NSV Liit on igavene ja Lääne-Euroopa integratsioon jääb tulevikus seisma. Edgar Savisaare hinnangul ei pooldanud Väyrynen välisministrina Eesti iseseisvust.

Ta on olnud eduskunna liige alates 1970. aastast. Aastatel 1995–2007 kuulus ta Euroopa Parlamenti, kuigi osutus valituks ka eduskunda nii 1995. kui ka 1999. aasta valimistel. Alates 2007. aastast on ta uuesti eduskunna liige.

Ta on olnud Soome haridusminister (1975–1976), tööminister (1976–1977) ja välisminister (1977–1982, 1983–1987 ja 1991–1993).

Paavo Väyrynen oli Keskerakonna presidendikandidaat 1988. aastal, mil kaotas Mauno Koivistole, ja 1994. aastal, mil jäi esimeses voorus Martti Ahtisaari ja Elisabeth Rehni järel kolmandaks.

Aastal 1982 toetas Väyrynen Keskerakonna presidendikandidaadi valimisel Ahti Karjalaist, kes kaotas hiljem Johannes Virolaisele. Hiljem on ilmnenud, et Väyrynen oli otsinud Karjalaisele salaja toetust Venemaa suursaatkonnast.

Enne Soome liitumist Euroopa Liiduga oli ta üks häälekamaid liitumise vastaseid.

9. septembril 2011 valis Keskerakond Paavo Väyryse oma kandidaadiks 2012. aasta jaanuaris peetavatel presidendivalimistel. Ta tuli valimiste 1. voorus 3. kohale kogudes 17,6% häältest.

2018. aastal asutas ta uue erakonna, Seitsme Tähe Liikumise. Ta sai 2019. aasta Soome parlamendivalimistel Uusimaa valimisringkonnas 1235 häält ja ei osutunud valituks.


Sune Sik

Sune Sik, ka Simon Sik ja Suno Syk (ka vanem Sune Sik) oli Rootsi ülik, kuningas Sverker vanema poeg.

Võib-olla oli tema ema üks kahest Sverkeri kuningannast.

Andmed Sune Siki kohta pärinevad Olaus Petri ja Johannes Bureusi tehtud sugupuust. Vaid Olaus Petri väidab, et Sune Sik oli Ingrid Ylva isa. Bureuse tehtud sugupuu-uuringus seda aga pole.

Selle üle, kas Sune Sik oli kuningapoeg, vaieldakse tänaseni. . Mõned asjatundjad kahtlevad aga üldse tema olemasolus, väites, et tegemist on ühe teise (hilisema) Sune Sikiga, keda mainitakse 14. sajandi allikates ning kes olevat 13. sajandi lõpus olnud Vreta kloostri rahaline toetaja.


Kauripuu

Kauripuu (Agathis) on igihaljaste okaspuude perekond araukaarialiste sugukonnast.

Perekonda kuulub 21 või 22 liiki.

Kirjeldus

Uusmeremaa kauripuu (Agathis australis) on Uus-Meremaa põhjaosas kasvav okaspuu. Kauripuu on mahu järgi Uus-Meremaa suurim, kuid mitte kõrgeim. Puul on sile koor ja väikesed ovaalsed lehed. Kauripuu võib kasvada kuni 50 meetri kõrguseks ning elada üle 2000 aasta vanaks, ta on hiidsekvoia järel suuruselt maailma teine puuliik. Suurim kauripuu on Tane Mahuta (maoori keeles 'metsa isand'), mis on 51 meetrit kõrge, tüve ümbermõõduga 13,7 meetrit ning ligikaudu 1300 aastat vana.

Ajalugu

Kauripuu puit on tugev ning vastupidav, 1830. aastatel hakati metsi üles töötama nii kohaliku turu kui ekspordi jaoks ning tänapäeval on kunagistest kaurimetsadest järel 7000 ha ehk 4%, mis on range kaitse all. 1940. aastaks oli enamik kaurimetsadest maha võetud või põletatud. Alles siis kehtestati kauripuu raiumiseks erikord, kuid nõnda pikaealise puu jaoks oli juba hilja. Puitu eksporditi Austraaliasse ja Suurbritanniasse ning kasutati põhiliselt laeva- ja majaehituses.

Levik

Kauripuitu leidub ka soostunud aladel. Tänapäeval kaevatakse maapõuest neid puid, mis kunagistel aegatel on tormide tõttu maha jäänud. Puidu kännu osa on erilise tekstuuriga ning hinnatud oma ilu poolest. Eriti sobib see puit mööbli, tsisternide, vaatide ja aedade valmistamiseks. Poleeritud puidu värvus varieerub beežist tumepruunini.

Nüüdseks on alles jäänud ainult mõned looduskaitse all olevad reservid, mis meelitavad kohale palju turiste.


Amílcar Cabral

Amílcar Lopes Cabral (varjunimi Abel Djassi; 12. september 1924 Bafatá, Portugali Guinea – 20. jaanuar 1973 Conakry) oli Portugali Guinea ja Roheneemesaarte vabadusvõitleja.

Tema vanemad olid pärit Roheneemesaartelt, kuid isa töötas Portugali Guineas õpetajana. Kui poiss oli kaheksa-aastane, naasis perekond Roheneemesaartele. Nad elasid Mindelos. Õpilasena töötas Amílcar raadiojaamas ning kirjutas luuletusi ja poliitilisi artikleid Roheneemesaarte identiteedi toetuseks. Aastal 1943 lõpetas ta kooli ning 1944 kolis perekond Praiasse, kus Amílcar töötas trükikojas, kuni ta sai 1945 stipendiumi Lissabonis troopilise põllumajanduse õppimiseks. Seal moodustasid Aafrikast pärit üliõpilased poliitilisi ringe. Pärast agronoomiahariduse saamist 1950 töötas Amílcar Cabral kaks aastat Portugalis Santarémis.

Aastal 1952 asus ta agronoomina tööle Guinea-Bissaus. Jälitatuna poliitilise kihutustöö pärast talupegade seas põgenes Cabral Angolasse. Koos Aristides Pereira, oma poolvenna Luís de Almeida Cabrali ja teistega asutas ta 1956 partei, mis peagi sai nimeks Guinea ja Roheneeme Sõltumatuse Aafrika Partei (PAIGC).

Aastal 1963 tuli partei põranda alt välja ja avas büroo Guineas. Samal aastal, pärast Pidjiguiti veresauna, alustas PAICG relvastatud ülestõusu, mis laienes 1974. aastani kestnud koloniaalsõjaks.

Cabral kaitses Portugali Guinea ja Roheneemesaarte vabadusvõitlust ÜRO-s, 1970 privaataudientsil paavst Paulus VI juures, Euroopa parlamentides, Aafrika poliitikute ees ning ajakirjanduses. Ta tegi koostööd Sotsialistliku Internatsionaaliga ning oli Olof Palme ja François Mitterrandi sõber. Sotsialistidele avaldasid muljet tema kolonialismivastasus, toetus mitteühinemisliikumisele ja veenev intellektuaalsus.

Portugali sõjavägi ja salapolitsei PIDE püüdsid korduvalt Cabrali tappa. Novembris 1970 püüti operatsiooni Mar Verde käigus tappa nii Cabral kui ka Guinea president Ahmed Sékou Touré ning hävitada Guinea sõjalennukid maa peal. Cabrali perekond pääses ehmatusega, kuid tema kõrvalkorteris elanud arsti perekond sai raskesti haavata ning üks lastest sai surma.

20. jaanuaril 1973 püüdis osa PAICG-i kukutada armeest partei Roheneemesaarte päritolu juhtkonda. Cabral peeti koos abikaasa Maria Helenaga nende korteri ees kinni. Cabral ei lasknud end aheldada ning PAICG-i mereväeohvitser Inocêncio Cani laskis ta maha. Selle teo motiivid on tänini ebaselged.

Amílcar Cabrali surmapäev on Roheneemesaarte rahvuspüha.


Aditiivne funktsioon

Aditiivne funktsioon on funktsioon f, mis iga x ja y korral oma määramispiirkonnast rahuldab tingimust f(x+y) = f(x) + f(y). \,

Kui f on kujutus ühest vektorruumist teise, siis kasutatakse nimetust aditiivne operaator. Näiteks iga lineaarne operaator on aditiivne.


Eskil Magnusson

Eskil Magnusson (sündis umbes 1170–1175, suri umbes 1227) oli Västergötlandi seadusekuulutaja.

Eskil Magnusson oli Magnus Minnisköldi poeg esimesest abielust ja seega Birger jarli poolvend.

Ta abiellus umbes 1217 Kristina Nilsdotter Blakega, kes oli kuningas Erik Püha tütretütar ja Norra jarli Håkon Hullu lesk.

Eskil Magnussonit mainitakse kirjalikult juba kuningas Knut Erikssoni valitsemisaja lõpul. Tema olevat kirjutanud Västergötlandi seaduse (Västgötalagen).

Eskil Magnussoni kodus Skaras oli hoitud lippu, mille all kuningas Erik Knutssoni väed võitlesid Gestilreni lahingus. Eskil aga kinkinud lipu 1219. aastal austusavaldusena teda külastanud Islandi seadusekuulutajale Snorre Sturlassonile.


Julia Mancuso

Julia Marie Mancuso (sündinud 9. märtsil 1984 Renos) on Ameerika Ühendriikide mäesuusataja, olümpiavõitja (2006).


Loenduvalt aditiivne funktsioon

Loenduvalt aditiivne funktsioon ehk täielikult aditiivne funktsioon on hulgafunktsioon μ, mis oma määramispiirkonna paarikaupa ühisosata hulkade suvalise jada {Aₙ} korral rahuldab tingimust

Iga loenduvalt aditiivne funktsioon on aditiivne, kuid vastupidine üldjuhul ei kehti.


Hulgafunktsioon

Hulgafunktsiooniks nimetatakse fikseeritud hulga H teatud alamhulkade süsteemil määratud funktsiooni, mille väärtuseks on arv. Selleks alamhulkade süsteemiks võib olla näiteks H kõigi alamhulkade hulk või mõni hulgal H määratud sigma-algebra.


Subaditiivne funktsioon

Subaditiivne funktsioon on reaalarvulise väärtusega funktsioon, mis iga x ja y korral oma määramispiirkonnast rahuldab tingimust f(x+y) \leq f(x) + f(y).

Subaditiivne funktsioon on aditiivne parajasti siis, kui see on ühtlasi superaditiivne.


Superaditiivne funktsioon

Superaditiivne funktsioon on reaalarvuliste väärtustega funktsioon, mis iga x ja y korral oma määramispiirkonnast rahuldab tingimust f(x+y) \geq f(x) + f(y).

Superaditiivne funktsioon on aditiivne parajasti siis, kui see on ühtlasi subaditiivne.


Richard Anthony Salisbury

Richard Anthony Salisbury (2. mai 1761 Leeds – 23. märts 1829 London) oli Briti botaanik.

Ta oli Carl von Linné loodud süstemaatika äge vastane ega olnud seetõttu kolleegide seas tunnustatud. Aastal 1809 ilmus Salisbury sõbra Joseph Knighti nime all teos On the cultivation of the plants belonging to the natural order of Proteeae, mille tegelikuks autoriks peetakse Salisburyt. Hiljem selgus, et selles teoses avaldati hulk taimenimesid, mis pärinesid šoti botaaniku Robert Browni veel avaldamata tööst. Salisburyt süüdistati plagiaadis ning ta sattus teadlaste hulgas põlu alla.

Osa avaldatud prootealiste nimetuste autorina on ka tänapäeval kirjas Joseph Knight.

Richard Anthony Salisbury kirjeldatud taksonite juurde märgitakse autorilühend Salisb..


Aditiivsus

Aditiivsus on mitmetähenduslik sõna.

Aditiivsus on suuruse (nt keha ruumala, süsteemi impulsi) omadus. Aditiivsus on kujutuse (aditiivne kujutus) omadus, mille korral suuruste summa (ühendi) kujutis võrdub liidetavate kujutiste summaga. Aditiivne funktsioon Aditiivne arvuteooria Aditiivne tunnus


Antisionism

Antisionism on sionismivastane ideoloogia, mil võib olla mitmesuguseid põhjendusi. Enamasti on antisionism vastureaktsioon sionismile, kuid antisionismiga võidakse põhjendada ka tavalist antisemitismi.

Ortodoksse juudi rühmituse Neturei Karta liikmed usuvad, et traditsioonilise judaismi järgi on Iisrael paik, mille andis Jumal israeliitidele, ning ehkki juutide õigus sellele maale on alaline ja võõrandamatu, peab messias tulema enne, kui Iisrael võib naasta juutide kontrolli alla.


Kovariantne tagastustüüp

Objektorienteeritud programmeerimises on võimalik alamklassides meetodeid üle kirjutada. Kui muuta ülekirjutatud meetodi tagastustüüpi, siis seda tehnikat nimetatakse kovariantseks tagastustüübiks.

Tavaliselt kovariantse tagastustüübi puhul peab alamklassi meetodis deklareeritav tagastustüüp jääma samaks, või olema üks selle tagastustüübi alamklassidest, järgides Liskovi asendusprintsiipi.


Pliiaku

Pliiaku (ka happeaku) on levinud elektriakumulaatori tüüp.

Kuigi pliiakul on suhteliselt väike energia ja massi, samuti energia ja ruumala suhe, on tema eeliseks väga suur võimalik voolutugevus ning seetõttu suur võimsuse ja massi suhe. Nende omaduste pärast on pliiakud laialt kasutusel käivitusakudena liiklusvahendeil (autoakud] ja statsionaarse (paikse) puhvertoiteallikana katkematu elektertoite tagamiseks.

Pliiaku on kõige vanemat tüüpi elektriaku, mille leiutas 1859. aastal prantsuse füüsik Gaston Planté.


Emil Ever

Emil Arnold Ever (7. august 1898 Tallinn – 22. september 1944 Võhma) oli eesti arst.

Ta osales Vabadussõjas.

Ta lõpetas 1919. aastal Tallinna Poeglaste Gümnaasiumi. Aastatel 1921–1929 õppis ta Tartu Ülikooli arstiteaduskonnas, mille lõpetas arsti diplomiga. Akadeemiliselt oli ta korp! Vironia liige.

Alates 1929. aastast oli ta Leisi, Järvakandi ja Võhma jaoskonnaarst.

Ta oli Kaitseliidu Saaremaa maleva liige ja Kaitseliidu Leisi malevkonna arst.

Lasti maha Nõukogude patrulli poolt ja maeti hiljem Tallinna Vana-Kaarli kalmistule.


Hilda Espenberg

Hilda Espenberg (kuni 1931. aastani Hilda Habak; 24. veebruar 1904 Tallinn – 9. märts 1980 Tallinn) oli eesti arst.

Ta õppis 1924–1931 Tartu Ülikooli arstiteaduskonnas, lõpetas selle arsti astmega. Eesti Naisüliõpilaste Seltsi vilistlane.

Töötas arstina Kõrgessaares, Mehikoormas, Kohtla-Järvel ja Kadrinas. 1933–1935 oli ta Naiskodukaitse Kõrgessaare jaoskonna esinaine.


Kakkpapagoi

Kakkpapagoi ehk kakapo (Strigops habroptila ehk S. habroptilus ) on papagoilaste sugukonda kakkpapagoi perekonda kuuluv Uus-Meremaal elav lind, ainuke lennuvõimetu papagoilane.

Kakkpapagoi on kakkpapagoilaste alamsugukonna ainus liik. Uus-Meremaal elavad papagoilastest veel kea ja kaaka, kes on nestorlaste alamsugukonna ainsad liigid.


Tõnis Ojakäär

Tõnis Ojakäär VR I/3 (24. august 1889 Kudina vald – 2. september 1969 Tallinn) oli eesti arst.

Ta õppis 1910–1914 Tartu ülikooli ja kuni 1917 Moskva ülikooli arstiteaduskonnas, mille lõpetas arstina, Eesti Üliõpilaste Seltsi vilistlane.

Teenis Vabadussõjas, oli 1921–1924 Tartu 2. Sõjaväehaigla juhataja, seejärel eraarst Tallinnas.


Sisekaitseakadeemia

Sisekaitseakadeemia (SKA; varem Eesti Sisekaitse Akadeemia, Eesti Riigikaitse Akadeemia; inglise keeles Estonian Academy of Security Sciences) on Siseministeeriumi haldusalas olev rakenduskõrgkool, mis valmistab kutse-, kõrg- ja magistrihariduse tasemel ette spetsialiste laiale ringile sisejulgeolekuasutustele (sh politseile, piirivalvele, päästealale, samuti justiitsvaldkonnale ning maksu- ja tollisüsteemile).

Sisekaitseakadeemia missioon on aidata sisejulgeolekualase õppe-, teadus- ja arendustegevusega ning ausate ja pädevate riigiametnike koolitamisega kaasa stabiilsuse ja turvalisuse suurendamisele riigis. Kooli visioon on olla 2025. aastaks innovatiivne rahvusvaheliselt tunnustatud sisejulgeolekualane õpi-, teadus- ja arenduskeskus.


Juhan Piir

Juhan Piir (ka Johan Piir; 12. detsember 1886 Päri vald, Viljandimaa – 1974) oli Puiatu ja Raudna vallavanem.

Ta oli õpetaja aastail 1904–1917, kuni ostis Laiakivi talu Puiatu valda.

Ta on maetud Viljandi Pauluse koguduse kalmistule.


James Smith (ihtüoloog)

James Leonard Brierley Smith (26. oktoober 1897 – 7. jaanuar 1968) oli Lõuna-Aafrika Vabariigi ihtüoloog.


Rühm

Sõnal "rühm" on mitu tähendust.

Rühm on eestikeelne vaste võõrsõnale grupp (vt ka Grupp (sõjandus)). Rühm on sõjaväeline allüksus. Rühm on mõiste algebras. Rühm on seriaalse meetodi juurde kuuluv mõiste. Rühm on õpilaste kogum pedagoogikas. Rühm on keemia mõiste. "Rühm" (originaalpealkirjaga "Platoon") on Oliver Stone'i 1986. aasta film (sõjadraama).


Siberi seedermänd

Siberi seedermänd (Pinus sibirica) on männiliste sugukonda männi perekonda kuuluv okaspuu. Ta kuulub viieokkaliste mändide hulka (alamperekond Strobus).

Vahel käsitletakse siberi seedermändi alpi seedermänni (P. cembra) alamliigina. Siberi seedermännil on viimasest pisut suuremad käbid ja okastel on kolm vaigukanalit, mitte kaks.

Siberi seedermänni venekeelse nime "siberi seeder" (сибирский кедр) järgi on seda puud vahel ka seedriks nimetatud, mis ei ole aga korrektne, sest seedrid ei kuulu mändide hulka, vaid omaette perekonda.


Dannar Leitmaa

Dannar Leitmaa (sündinud 15. oktoobril 1982) on eesti ajakirjanik.

Dannar Leitmaa lõpetas aastal 2001 Hugo Treffneri Gümnaasiumi ja on õppinud Tartu Ülikoolis ajalugu.

Leitmaa töötas aastatel 2007–2013 Eesti Päevalehe ajakirjanikuna, seejärel asus tööle Eesti Ekspressi. Tema artikkel Eesti Ekspressis paljastas Reformierakonna sisevalimiste pettuse. Leitmaale antud intervjuus paljastasid Henri Kaselo, Tarmo Lausing ja Mart Viisitamm Keskerakonna musta rahastamise.

Dannar Leitmaa sai koos Margus Järvega 2013. aastal Bonnieri preemia.


Maailmanäitus

Maailmanäitus (Expo) on mitmes riigis ebaregulaarselt toimuv näitus, kus paljud riigid tutvustavad oma kultuuri ja vaatamisväärsusi. Algselt oli selle eesmärk tutvustada inimkonna (algnimetuses "kõikide rahvaste") tööstuse ja põllumajanduse tehnoloogilisi tippsaavutusi.

Esimest korda toimus see ülemaailmsena 1851. aastal Londonis Hyde Parkis nimega "Great Exhibition of the Works of Industry of All Nations". Üleilmse maailmanäituse traditsiooni kujundamisel lähtuti Prantsuse Tööstusnäituste eeskujust.

Expo maailmanäitust peetakse tänapäeval maailma suuruselt kolmandaks ürituseks jalgpalli maailmameistrivõistluste ja olümpiamängude järel. Varem peeti seda üritust aga vaieldamatult maailma esiürituseks.


Muhu dessant

Muhu dessant oli Saksa regulaarvägede dessantoperatsioon Muhu saarele 1941. aasta 14. septembri varahommikul.


Keskkonnaamet

Keskkonnaamet (lühend KeA) on Keskkonnaministeeriumi valitsemisalas tegutsev valitsusasutus. Keskkonnaameti ülesanne on viia ellu Eesti riigi keskkonnakasutamise, looduskaitse ja kiirgusohutuse poliitikat ning kontrollida looduskeskkonna kaitseks kehtestatud seaduste ja normide täitmist.

Keskkonnaamet loodi 1. veebruaril 2009 maakondlike keskkonnateenistuste, Riikliku Looduskaitsekeskuse ja Kiirguskeskuse baasil. 1. jaanuaril 2021 liideti Keskkonnaametiga Keskkonnainspektsioon.

Keskkonnaamet korraldab igal aastal kõigile keskkonnahariduse edendajatele ning huvilistele Keskkonnahariduse konverentsi.


Erik Eriksson

Erik Eriksson ehk Erik XI, hiljem on teda nimetatud ka Erik Kokutav ja Lombakas (1216 Taanis – 2. veebruar 1250) oli Rootsi kuningas esmalt alaealisena 1222–1229 ja hiljem alates 1234 kuni oma surmani.

Erik XI-ks on teda nimetatud üksnes tagantjärele. Ta ise nimetas ennast Erik III-ks . Ta oli kuningas Erik Knutssoni ainus poeg.

Erik sündis pärast oma isa surma ja asus kuningatroonile 1222 pärast kuningas Johan Sverkersson noorema surma. Juba 1216, kui Johan Sverkersson kuningaks valiti, tahtis paavst vastsündinud Erikut Rootsi monarhiks. Rootsi kõrgülikud eelistasid siiski Johanit, kes siis oli 15-aastane ja seega küps ise otsustama.

Pärast 7 aastat troonil alaealisena kukutati Erik võimult pärast lüüasaamist Olustra lahingus aastal 1229. Rootsit oli selle aja jooksul juhtinud nõukogu, millesse kuulus võimu haaranud Knut Holmgersson hüüd nimega Pikk. Aastal 1234 Knut II suri ja Erikust sai taas kuningas. Ta püsis troonil kuni oma surmani (1250). Eriku valitsemise ajast (1224) pärineb Rootsi kuninglik vapp. Vapil on kujutatud kolme kroonitud leopardi.

Tema jarliks oli esmalt Ulf Fase ja pärast Birger jarl ehk Birger Magnusson, kes oli abielus Eriku õe Ingeborg Eriksdotteriga.

Erik oli abielus Katarina Sunesdotteriga Bjälbo suguvõsast, kuningas Sverker Karlsson noorema tütretütrega. Ta suri lastetult ja on maetud Varnhemi kloostrikirikusse.

Eriku kroonika kohaselt oli kuningas Erik lombakas ja kokutas. Sellest lähtudes on teda edaspidi kirjanduses nimetatudki "Erik Lombakaks ja Kokutajaks".


Louise

Louise on naisenimi.

See nimi on moodustatud mehenimest Louis.

Ameerika Ühendriikides on selle nime populaarsus aja jooksul oluliselt vähenenud. Aastail 1908–1920 kuulus see 20 kõige populaarsema tüdrukutele pandava nime hulka ja kõrgeim koht oli 17. Seevastu 1938. aastal langes nimi välja 50 populaarsema tüdrukunime hulgast, 1949. aastal 100 populaarsema tüdrukunime hulgast, 1961. aastal 200 populaarsema tüdrukunime hulgast, 1972. aastal 500 populaarsema tüdrukunime hulgast ja 1992. aastal 1000 populaarsema tüdrukunime hulgast.


Kaheldav nõiahammas

Kaheldav nõiahammas (Lotus ambiguus) on liblikõieliste sugukonda nõiahamba perekonda kuuluv taim.


Ruprechti nõiahammas

Ruprechti nõiahammas (Lotus ruprechtii) on liblikõieliste sugukonda nõiahamba perekonda kuuluv taim.


Harilik nõiahammas

Harilik nõiahammas (Lotus corniculatus) on liblikõieliste sugukonda nõiahamba perekonda kuuluv taim.


Nõmm-nõiahammas

Nõmm-nõiahammas (Lotus callunetorum) on liblikõieliste sugukonda nõiahamba perekonda kuuluv taim.


9. Üksik Jalaväepataljon

9. Üksik Jalaväepataljon (algselt Pärnu kaitsepataljon ja 9. Jalaväepolk) oli Eesti Rahvaväe, Kaitseväe ja sõjaväe väeosa Pärnus.

Polgu, hilisema üksikpataljoni asutamise päevaks loeti 16. jaanuari 1919. aastal, 4. mail 1919. aastal nimetati Kaitseliidu Pärnu maleva liikmetest ja mobiliseeritutest moodustatud Pärnu kaitsepataljon – 9. Jalaväepolguks.

Pärast Tartu rahulepingu sõlmimist jäi 1. Jalaväepolk piirile teostama piirivalvet, 1. jaanuarist kuni 12. juulini 1921 kuulus pataljon IX pataljonina 1. Jalaväepolku.

12. juulist 1921 kuni 1. oktoobrini 1928. aastal kuulus pataljon 6. jalaväepolgu koosseisu.

8. juulil 1928 väeosale annetatud lipu varda hõbevõrul on väeosa nimetatud REGIMENTUM INFANTERIAE IX.

Pataljon likvideeriti lõplikult 21. detsembril 1940. aastal seoses Eesti sõjaväe üldise likvideerimisega.


5. Üksik Jalaväepataljon

5. Üksik Jalaväepataljon (algselt 5. Jalaväepolk) oli Eesti Rahvaväe, Kaitseväe ja sõjaväe väeosa Rakveres.

Jalaväepolgu, hilisema üksiku pataljoni asutamise päevaks loeti 21. november 1918 – päev, mil Eesti Ajutine Valitsus võttis vastu otsuse Eesti rahvaväe 1. Diviisi ja selle koosseisu kuuluvate väeosade, sh 5. Jalaväepolgu moodustamiseks.

Väeosa nimetati 5. Üksikuks Jalaväepataljoniks alates 1. oktoobrist 1928.


Sõmerpalu vasallilinnus

Sõmerpalu vasallilinnus (saksa keeles Sommerpahlen) oli Kursellide aadliperekonnale kuulunud vasallilinnus Tartu piiskopkonnas, mis asus Urvaste kihelkonnas hilisemal Võrumaal. Tänapäeval jääb see Võrumaale, Võru valda, Sõmerpalu aleviku territooriumile ja paikneb Võhandu jõe paremal kaldal, enne selle suubumist Vagula järve.


Magnus Aidalukk

Magnus Aidalukk (rootsi keeles Magnus Ladulås; 1240 – 18. detsember 1290 Visingsö), Magnus Birgersson (jarl Birger Magnussoni poeg), teistes keeltes tihti Magnus III, oli Rootsi kuningas aastatel 1275–1290.

Sai peale oma venna Valdemar Birgerssoni kukutamist taanlaste abiga troonile. Tugevdas rüütliväele, alam- ja keskfeodaalidele ning kirikule toetudes kuningavõimu Rootsis.

1279. aastal lõi ta Alsnö statuudiga maksuvabade meeste (frälse) seisuse. Magnus Aidalukk piiras läänimeeste omavoli talupoegade suhtes, kuid samas vabastas kiriku 1281. aastal riigimaksust, mis tõstis talupoegade maksukoormust.


Intel 4004

Intel 4004 ehk 4004 oli 4-bitine Inteli keskprotsessor, mis tuli müügile 1971. aastal. Tegemist oli esimese mikroprotsessoriga, mille tegi võimalikuks räni laialdasem kasutuselevõtt loogikalülituste tootmisel. 4004 loojaks oli Federico Faggin, kes juhtis projekti algusest lõpuni 1971. aastal. Marcian Hoff sõnastas ja juhtis arhitektuurilist ettepanekut 1969. aastal ning Masatoshi Shima andis oma panuse arhitektuuri ja hiljem ka loogika kujundamises. Täielikult töötava 4004 esimene tarnimine toimus 1971. aasta märtsis Jaapani ettevõttele Busicom Corp, 141-PF printimiskalkulaatori tehnilise prototüübi jaoks.

4004 oli esimene juhuslik loogikalülitus, mis oli integreeritud ühte kiipi, kasutades MOS (metalli-oksiid-pooljuht) silicon gate tehnoloogiat (SGT).

November 1971 tehti prohvetliku reklaamiga: "Uue ajastu kuulutamine integreeritud elektroonikas", 4004 turul üldsusele kättesaadavaks. 4004 oli esimene monoliitne protsessor, mis oli täielikult integreeritud ühte väikesesse kiipi. Selline integreerimine oli võimalik tänu uue silicon gate tehnoloogia kasutusvõtule integraallülituste jaoks.

Mikroprotsessor 4004, 4001 ROM, 4002 RAM ja 4003 Shift Register moodustasid Intel MCS-4 kiibikomplektis neli kiipi. Nende komponentide abil saab ehitada väikeseid arvuteid erineva mälumahuga ja I/O-võimalustega.


Intel 4040

Intel 4040 ehk 4040 oli Inteli mikroprotsessor, mis tuli müügile 1974. aastal. See oli Intel 4004 järeltulija, mida oli eelkäijaga võrreldes mõnevõrra täiustatud.

Intel 4040 töötas välja Federico Faggin.


Bryan Ferry

Bryan Ferry (sündinud 26. septembril 1945 Washingtonis Suurbritannias) on inglise laulja ja laulukirjutaja. Ta on tunud sarmika visuaalse ja vokaalse stiiliga pälvides hüüdnime 'The Electric Lounge Lizard'.

Ferry sai tuntuks 1970-ndate alguses ansambli Roxy Music solisti ja peamise laulukirjutajana. 1973. aastast on tal olnud ka edukas soolokarjäär. 2001. aastal oli ta Grammy-auhinna nominent.


Intel 8080

Intel 8080 ehk 8080 on firma Intel mikroprotsessor, mida esitleti 1974. aasta aprillis. See oli üks esimesi 8-bitilisi laiatarbe mikroprotsessoreid.


Intel 8085

Intel 8085 oli 8-bitine elektronarvuti keskseade-kiip, mida tootis USA tehnoloogiaettevõtte Intel. Protsessorit esitleti esmakordselt 1976. aasta märtsis. See ühildus tarkvaraliselt oma eelkäija Intel 8080-ga. Erinevalt eelkäijast sai 8085-ga ehitada lihtsamaid ja odavamaid väikearvutisüsteeme, sest see vajas senisest lihtsamat +5-voldist toitepinget ja sellest tulenevalt nõudis vähemkeerukat riistvara (toiteplokke ja lisalülitusi). Protsessorit sai kasutada arvutites, milles töötas CP/M operatsioonisüsteem.

8085 liideti emaplaadile 40-kontaktilise ühendusega. Kontaktikombinatsioonide maksimeerimiseks kasutas 8085 kordistavat aadressi/andmeside (AD0-AD7) siini. 8085 vooluahel nõudis 8-bitist aadressiriivi. Selleks tootis Intel mitut sisseehitatud aadressilukuga tugikiipi – 2-kilobaidise EPROM-i ja 16 sisend/väljundviiguga kiipi 8755 ning 256-baidise RAM-i, 22 sisend/väljund-viigu ja 14-bitise programmeeritava taimer/loenduriga kiipi 8155.

8080 ja 8085 jäid alla Zilogi protsessorile Z80, mida kasutati CP/M arvutites kõige enam. 1980. aastate algul kasutati Z80 protsessoreid palju ka väikearvutites, mille turg kiiresti kasvas.

8085 oli pikka aega kasutusel tänu sisseehitatud sisend/väljundjadale ja viiele prioriteetkatkestile, millel olid mikrokontrollerilaadsed omadused, mida Z80 keskseadmel ei olnud. 1970. aastate lõpus hakati 8085-t kasutama toodetes DECtape II ja VT102 videoterminal, mis olid väga vastupidavad.

8085 tootmine lõpetati 2000. aastal.


Araukaaria

Araukaaria (Araucaria) on igihaljaste okaspuude perekond araukaarialiste sugukonnast.

Perekonda kuulub 19 liiki, millest 13 on Uus-Kaledoonia endeemid. Ülejäänud araukaarialiigid kasvavad Ida-Austraalias, Uus-Guineal, Norfolki saarel ja Lõuna-Ameerika lõunaosas. Uus-Kaledoonial on nad säilinud saare suhtelise eraldatuse ja stabiilsuse tõttu.

Araukaariad on reliktid. See perekond kujunes välja juba varases keskaegkonnas. Kuni kriidiajastu lõpuni oli see ka põhjapoolkeral levinud.

Araukaariad on massiivse püstise tüvega puud, mis kasvavad 30–80 meetri kõrguseks. Oksad on horisontaalsed; kasvavad männastena ning on kaetud nahkjate okastega. Mõnel liigil on okkad laiad, lehetaolised.

Enamik liikidest on kahekojalised, aga mõned ka ühekojalised või muudavad sugu oma eluajal.

Emaskäbid kasvavad tavaliselt täiesti puu ladvas, on ümmargused ja 7–25 cm läbimõõdus. Neis on 80–200 suurt söödavat seemet, mis meenutavad seedripähkleid, aga on suuremad. Isaskäbid on väiksemad, 4–10 cm pikad ja kas kitsad või silindrilised, 1,5–5 cm läbimõõdus.

Araukaariad kasvavad metsas ja makjas, eelistades avatud paiku.

Tuntuim sellesse perekonda kuuluv liik tšiili araukaaria, mille teaduslik nimi on Araucaria araucana. See nimetus tuleneb Kesk-Tšiilis ja Edela-Argentinas elavate maputšede hispaaniakeelsest nimest Araucano. Sellest on pärit ka maputšede eestikeelne paralleelnimetus "araukaanid". Selle rahva eluala hõlmas tšiili araukaaria põhilise levila ja rahva järgi on ka puu nimetatud. Maputšede omakeelne nimetus araukaariate kohta on Pehuén ja mõned maputšed nimetavad iseennastki nimega pehuenches ('Pehuéni inimesed'), sest nad koguvad suurel hulgal araukaariaseemneid söögiks.

Mõnda araukaarialiiki kasvatatakse ilutaimena omapärase sümmeetrilise võra poolest. Mõnel liigil, näiteks brasiilia araukaarial ja Cunninghami araukaarial, on väärtuslik puit. Paljudel liikidel on söödavad seemned.

Brasiilia ja tšiili araukaariat kasvatatakse Musta mere kaldal ja Kaukaasias ja Krimmis vabas õhus. Kõrget ja Bidwilli araukaariat kasvatatakse ka eluruumides ja palmimajades.


Identiteedivargus

Identiteedivargus on isiku identiteedi volituseta kasutamise ehk teise isiku tähtsate isikuandmete (nimi, isikukood, dokument või pangakaart) andmete kuritarvitamine, mille tulemusena tekitatakse isikule materiaalset või moraalset kahju.

Identiteet tähistab isikusamasust, mis võib väljenduda isiku mis tahes omadustes või toimingutes, mida teised isikud tema tuvastamiseks piisavaks peavad.

Identiteedivargus on isiksusõiguste rikkumine. Isiksusõigusteks on isiku õigus informatsioonilisele enesemääratlemisele ehk tema õigus otsustada, mida ta enda kohta teistele avaldada soovib; isiku enesekujutamisõigus, mille järgi vaid isikul endal on õigus iseendana esineda ja sedagi juhul, kui ta seda soovib või vajalikuks peab.


Heitmed

Heitmed (inglise emissions, eestikeelne tõlge emissioonid on vale) on keskkonda heidetud mis tahes objektid, ained jne. Enamasti on need kas prügi, heitvesi vms. Mõiste "heitmed" (ainsuses: heide, ainsuse omastav: heitme) ei hõlma heidetud ainete kogust; viimast väljendab "heide" (omastav: heite) ehk "emissioon" või "heitkogus(ed)".


Korea seedermänd

Korea seedermänd (Pinus koraiensis) on männiliste sugukonda männi perekonda kuuluv okaspuu. Ta kuulub viieokkaliste mändide rühma ja alamperekonna Strobus sektsiooni Cembrae.


Midway lahing

Midway lahing oli 4. juunist kuni 7. juunini 1942 Vaikse ookeani Midway saartel USA ja Jaapani merevägede vahel toimunud lahing, mis lõppes jaapanlaste lüüasaamisega.

Jaapan soovis pärast rünnakut Pearl Harborile elimineerida USA mereväe võitlusvõime, et sundida USA sõjast väljuma. Jaapanlased lootsid, et veel üks raske kaotus sunniks Ameerika Ühendriigid kapituleeruma ja see oleks võimaldanud jaapanlastel kehtestada Vaiksel ookeanil Jaapani ülemvõimu. Jaapanlaste lahinguplaani õnnestumisel oleks USA lennukikandjad lõksu meelitatud ja hävitatud, ning see oleks võimaldanud valmistuda Fidži, Samoa ja Hawaii vallutamiseks.

Jaapanlaste plaan ebaõnnestus, sest ameeriklaste mereväge alahinnati ja USA signaalluure suutis määrata kindlaks rünnaku kuupäeva, asukoha ja lahinguplaani, mis võimaldas USA mereväel lahinguks valmistuda ja jaapanlasi üllatada. Jaapan kaotas lahingus kõik oma suured lennukikandjad ja raskeristleja, samas kui USA kaotas ainult ühe lennukikandja ja hävitaja. Pärast Midway lahingut ja osade Saalomoni saarte tagasivallutamist ei suutnud Jaapan oma kaotatud laevu ega meeskondi enam uutega asendada, mistõttu peetakse Midway lahingut II maailmasõja üheks pöördepunktiks.


Old Trafford

Old Trafford on jalgpalli- ja ragbistaadion Inglismaal Suur-Manchesteri linnkrahvkonnas Traffordi vallas Stretfordi linnas.

See on Manchester Unitedi kodustaadion. Old Trafford mahutab 75 643 pealtvaatajat ning on sellega Inglismaa suuruselt teine, Suurbritannia suuruselt kolmas ja Euroopa suuruselt üheteistkümnes staadion.

Seal on peetud 1966. aasta jalgpalli maailmameistrivõistluste ja 1996. aasta Euroopa meistrivõistluste mänge ning 2003. aasta Euroopa Meistrite liiga finaal. 1998. aastal toimus Old Traffordil Suurbritannia ragbi liiga finaal.

Old Trafford maksis 90 000 naelsterlingit. Staadioni projekteeris arhitekt Archibald Leitch.

Staadionil on lisaks spordiüritustele toimunud muidki üritusi. Nii on seal andnud kontserte Bon Jovi, Genesis, Bruce Springsteen, Status Quo, Rod Stewart ja Simply Red. Seal on peetud pulmi, jõulupidusid ja ärikonverentse.


Leo IX

Leo IX (Bruno, saksa ajalookirjutuses Bruno von Egisheim-Dagsburg, prantsuse ajalookirjutuses Bruno d'Eguisheim-Dagsbourg või Eguisheim-Dabo; 21. juuni 1002 – 19. aprill 1054) oli paavst aastatel 1049–1054. Ta oli 152. paavst.

Bruno sündis tänapäeval Prantsusmaale kuuluvas Eguisheimis Egisheimi ja Nordgau krahvi Hugo VI ning tema abikaasa Heilwigi neljalapselises peres. Ta oli suguluses hilisemate Saksa-Rooma keisrite Konrad II ja Heinrich III-ga. Bruno ristiisa oli krahv Hugo IV. Ta on esimene paavst, kelle sünnikuupäev on teada.

Bruno asus viieaastaselt õppima Touli piiskopi Bertholdi juurde. Ta sai 1017 Saint-Étienne (Sankt-Stephanus) katedraali kanoonikuks ja ordineeriti diakoniks. Anonüümse krooniku (ühe versiooni järgi Touli ülemdiakon Wibert) kirjutatud eluloo "Vita Leonis IX" alusel ründasid Brunot ühel õppevaheajal tigedad loomad, kes vigastasid teda sedavõrd rängalt, et ta oli lausa suremas, kuid koges siis ilmutust, kus püha Benedictus puudutas tema haavu ristiga, mistõttu need paranesid.

Bruno sugulased saatsid ta 1024 Saksa kuninga õukonda, kus ta teenis õukonna kabelis. Ta tegutses 1025–1026 Saksa kuninga Konrad II alluvuses olnud Touli piiskopi väe ülemana Lombardias. Konrad II määras Bruno 9. septembril 1027 Touli piiskopiks ja ta jäi sellesse ametisse 1051. aastani. Piiskopina kutsus ta vaimulikke järgima moraalseid nõudeid ja edendas munklust. Ta vahendas 1032 läbirääkimisi Konrad II ja Prantsusmaa kuninga Henri I vahel.

Brunole meeldis muusika.


Vaabina vasallilinnus

Vaabina vasallilinnus (saksa keeles Ülzen, Uelzen) oli Tartu piiskopkonna lõunaosas asunud kivist vasallilinnus, mis tänapäevase haldusjaotuse järgi asub Võru maakonna Antsla valla Vaabina küla territooriumil. Keskaja lõpu poole, XVI sajandil kuulus see Tiesenhausenite aadliperekonnale.

Tänapäeval on vaadeldav linnuse lõunapoolne, kohati mitmeastmeline kaitsevall, läbi mille rajati nõukogude ajal Antsla–Vaabina maantee nr. 70. Linnusekünka ala edelaservas võib täheldada maapinnas mingite müürikatkete olemasolu. Ka omaaegne, praeguseks hävinud mõisa peahoone paiknes linnuseala lõunaküljel.


Kiltsi vasallilinnus (Läänemaa)

Kiltsi vasallilinnus (saksa keeles Weissenfeld, varem ka Alba Curia) oli keskaegne vasallilinnus Läänemaal praeguse Kiltsi küla territooriumil. Selle keskaegne nimi Valgevälja on üle kandunud naabruses asuvale külale. Praegu kasutatava nime sai paikkond linnust 16. sajandil vallanud Gilsenite järgi.

Kiltsi mõisa on esmamainitud 1323. aastal, linnus või kindlustatud elamu rajati sinna ilmselt järgneva sajandi jooksul. Tõenäoliselt ei olnud tegemist kuigi tugeva kindlusega ning see sai Liivi sõjas mitmeid purustusi. 17. sajandil kujundati linnuse peahoone ümber kahekorruseliseks renessanss-stiilis mõisahooneks, mis üldjoontes ilmselt säilitas keskaegse linnuse põhimahu ja -kuju.


Siegfriedi liin

Enamasti mõeldakse Siegfriedi liini all 1930. aastatel rekonstrueeritud kaitseliini, mille sakslased võtsid kasutusele Teises maailmasõjas. Sakslased ise nimetasid Siegfriedi liini Läänevalliks.

Siegfriedi liini kogupikkus oli 630 km, mille sisse mahtus üle 18 000 punkri, tunneli ja tankitõrjekraavi. Siegfriedi liin algas Hollandi vastast Reini äärest Klevest, kulges mööda Saksa Keisririigi läänepiiri ning lõppes Šveitsi piiri ääres.

Siegfriedi liin rekonstrueeriti pigem propaganda eesmärkidel. Kaitserajatist korrastati ja ehitati üles pärast Reinimaa remilitariseerimist.


Eberhard von der Borch

Eberhard von der Borch (ka Ewerhard Borchk) oli Liivi ordu rüütelvend, keda on mainitud 1451. aasta visitatsiooniprotokollis.

Eberhardi vanemad olid Johann von der Borch ja Sophia von der Lappe zu Ruhr, tema vend Friedrich oli samuti Liivi ordu liige ja hilisem Pärnu komtuur. Ilmselt oli ka ordumeister Bernd von der Borch talle üpris lähedane sugulane. Borch sündis Lippe isandkonnas (Herrschaft) Detmoldis. 1451. aastal on teda märgitud Narvas oleva rüütelvennana. Tema hilisemast saatusest aga midagi teada pole.


Interpoleerimine

Interpoleerimine ehk interpolatsioon on arvutusmatemaatikas kasutatav meetod funktsiooni vahepealsete väärtuste hindamiseks ette antud diskreetsete väärtuste alusel.

Inseneerias ja praktilistes teadustes kirjeldatakse süsteeme diskreetsete funktsioonide ja tabelitega, mis on saadud katsetulemuste põhjal. Erinevalt pidevatest funktsioonidest ei kirjelda aga diskreetsed funktsioonid kõiki võimalikke muutujate väärtusi ning tihti on vaja kahe diskreetse punkti vahele jäävat väärtust hinnata interpolatsiooni teel.

Vahel kasutatakse interpolatsiooni ka keeruliste funktsioonide lihtsustamiseks, et vähendada arvutustele kuluvat aega ja ressursse. Sellisel juhul tuleb hinnata, kas lihtsustamisest saadav arvutusressursside kokkuhoid kaalub üles interpolatsioonist tekkiva vea.


Friedrich von der Borch

Friedrich von der Borch (ka Frederich või Friderich Borg; surnud 22. märtsil 1484) oli Liivi ordu liige ja Pärnu komtuur aastal 1481.

Friedrichi vanemad olid Johann von der Borch ja Sophia von der Lappe zu Ruhr, tema vend Eberhard oli samuti Liivi ordu liige. Ordumeister Bernd von der Borch oli ilmselt talle üpris lähedane sugulane. Borch oli pärit Lippe isandkonnast (Herrschaft) Detmoldist. 1451. aastal on teda mainitud rüütelvennana Viljandis, 1481. aastal oli ta aga Pärnus komtuuriks. Järgneval kolmel aastal pole tema ametikohta teada, kuid 1484. aastal langes ta Neuermühleni lahingus Riia linna vastu.


Johann von der Borch

Johann von der Borch oli Saksa ordu liige ja Middelburgi komtuur Hollandis aastal 1455.

Johann von der Borch on ainus teadaolev suguvõsa liige, kes teenis Saksa ordu peaharus. Samas olis kolm Borchi Liivi ordu liikmed, neist üks, Bernd von der Borch, sai ka ordumeistriks.


Denis' saar

Denis on Seišellidele kuuluv saar India ookeanis.

Saare pindala on 1,31 km². Saar on madal, kõrgus kuni 4 m. Saar on eraomanduses.


Teedelagu

Teedelagu (vene keeles распутица rasputitsa, ukraina keeles бездоріжжя bezdorižžja) on märjemate perioodidega kaasnev looduslik nähtus, näiteks kevadel või sügisel, aga ka soojal talvel, mil liigniiskuse tagajärjel muutuvad pinnasteed mülkaks. Teedelagu tekib kevadise sula ja sügisvihmade tagajärjel.


Santiago Bernabéu staadion

Santiago Bernabéu staadion (hispaania Estadio Santiago Bernabéu) on jalgpallistaadion Chamartíni linnaosas Madridis. Staadion kuulub Madridi Realile. Tänapäeval on Santiago Bernabéul 81 454 pealtvaatajakohta. Staadion on UEFA 4. kategooria staadion.

Staadionil on peetud Euroopa meistrite karikasarja finaalmäng aastatel 1957, 1969 ja 1980 ning 2010. aastal toimus seal Meistrite liiga finaal. Samuti oli staadion 1982. aasta maailmameistrivõistluste ja 1964. aasta Euroopa meistrivõistluste finaalmängude toimumispaik.

Enne selle staadioni valmimist oli Madridi Reali kodustaadioniks Chamartíni staadion (Estadio de Chamartín, ametlikult Campo del Real Madrid Club de Fútbol). 1945. aastal alustati uue staadioni ehitamist. Staadion avati ametlikult 14. detsembril 1947 kohtumisega Madridi Reali ja Portugali klubi Os Belenenses vahel. Staadion kandis tollal nime Nuevo Estadio Chamartín. Klubi presidendi Santiago Bernabéu nime sai staadion aastal 1955.


Emirates Stadium

Ashburton Grove, sponsori järgi Emirates Stadium või ka lihtsalt The Emirates, on jalgpallistaadion Londonis, Suurbritannia suuruselt viies staadion.

Emirates Stadium kuulub klubile Arsenal FC. Staadion avati juulis 2006. Selle tribüünid mahutavad 60 355 inimest. Staadioni ehitus läks maksma 390 miljonit naelsterlingit (470 miljonit tänapäeva naelsterlingitesse arvutatult).


Peter Stackelberg

Peter Stackelberg (ka Peter von Stackelberg; umbes 1480 – 25. augustil 1545) oli Tartu piiskopkonna vasall, stiftifoogt aastatel 1522–1532 ja 1542–1545.

Peter von Stackelbergi isa oli Tartu vasalli Arnd von Stackelberg (surnud 1504), kes Stackelbergi suguvõsa pärast pikaajalist pausi taas Liivimaale tõi. Ta sündis Kambjas umbes 1480. aastal ning võttis nooruses osa Wolter von Plettenbergi sõjakäikudest venelaste vastu Liivimaa-Moskva sõjas. 1522. aastal sai temast esimest korda Tartu stiftifoogt, samal aastal osales ta piiskopi esindajana ka Liivimaa maapäeval. Tema ametiaeg sattus väga keerulisse perioodi, sest Liivimaale jõudis reformatsioon. Tartus puhkes vastuhakk katoliikliku piiskopi Johannes Blankenfeldi vastu ning 1524. aastal ründasid linlased Toomemäge. Stackelberg astus koos väikese sõjasalgaga neile vastu ning tappis neist mitmed, kuid pidi siiski Tartu linnusesse taanduma. Pärast Blankenfeldi surma 1527. aastal jäi Stackelberg endiselt stiftifoogti ametisse, kuid 1532. aastal loobus ta ametist ja astus kloostrisse. Siiski jätkus peagi ka ta ilmalik elu: 1535–1537 võttis ta osa maapäevadest ning 1542. aastal nimetati ta uuesti Tartu stiftifoogtiks. Selleks jäi ta kuni oma surmani 1545. aastal.

Et Peter von Stackelberg saavutas Tartu piiskopkonnas kõrge positsiooni ning tema lapsed olid alusepanijaks suguvõsa erinevatele harudele, võib teda nimetada ka Liivimaa Stackelbergide hiilgusele alusepanijaks.


Tuum (informaatika)

Tuum ehk kernel on operatsioonisüsteemi keskne osa, mis suhtleb vahetult riistvaraga. Kihilise arhitektuuriga arvutisüsteemide puhul võib tuuma vastandiks mõelda kesta, mille ülesanne on suhelda kasutajaga. Tuum on ka esimene osa operatsioonisüsteemist, mis laaditakse arvuti käivitamisel mällu. Oma olulisuse pärast operatsioonisüsteemi ohjamisel, laaditakse tuuma lähtekood mälus kaitstud piirkonda, et välistada tuuma ülekirjutamist teiste programmide poolt.

Tuuma peamine ülesanne on hallata arvuti riistvara ja ka protsessilõimi. Tuum vastutab, et iga protsess saab oma arvutusaja protsessoril. Tuuma teisteks ülesanneteks on pakkuda algtasemel haldust ülejäänud süsteemikomponentide jaoks, hallates muutmälu, failiohje ning ka sisend/väljundit. Kerneli liideseks operatsioonisüsteemis on madala taseme abstraktsioonikiht ning tuuma hallatavad protsessid peavad küsima tuuma käest ressurssi (mitte otse suhtlema seadmega), tavaliselt läbi süsteemikutsungite.


Bobisõit 2002. aasta taliolümpiamängudel

Bobisõit 2002. aasta taliolümpiamängudel toimus 16.–23. veebruarini Utah' Olympic Parkis, Salt Lake Cityst idas.


Ruhja piirkond

Ruhja piirkond (läti keeles Rūjienas novads) oli 2009–2021 1. järgu haldusüksus Lätis. Piirnes põhjas Eestiga.

Piirkonna keskuseks oli Ruhja linn.

Arvestuslikel andmetel oli 1. jaanuaril 2011 Ruhja piirkonna elanikest lätlasi 90,52%, venelasi 4,14%, valgevenelasi 1,34%, ukrainlasi 1,04% ja teistest rahvustest inimesi 2,96%.

Piirkond asus Põhja-Vidzeme biosfääri kaitsealal.

Piirkond moodustati 2009. aastal Valmiera rajooni Ipiku, Jeri, Loodi ja Vilpulka vallast. 2021. aastal liideti Ruhja piirkond Valmiera piirkonnaga.


2-eurone münt

Kaheeurone münt on euroalal käibel olev suurima väärtusega münt. See on käibel alates 2002. aastast. Euromündi avers ehk esikülg on kõigil riikidel ühine, revers ehk tagakülg on riikidel erinev.


Folkunga suguvõsa

Folkunga suguvõsa ehk Folkungid, teise nimega Bjälbo suguvõsa, on Rootsi keskaegse kuningasuguvõsa hilisem nimi. Folkunga suguvõsasse loetakse isa liini pidi Bengt Snivili järeltulijad. Tal oli kolm tuntud poega, Birger, Magnus ja Karl. Folkunga suguvõsa liikmeid ei tohiks segi ajada Folkungidega, mis oli kuningavõimu vastu korduvalt mässu tõstnud poliitiline rühmitus.

Suguvõsa tavatsetakse jaotada mitmeks haruks. Folkunga suguvõsaks loetakse üldiselt seda haru, mis sai alguse Birger jarlist ja tema järeltulijatest.

Folkunga suguvõsa suri välja 14. sajandi lõpus pärast Erik Valdemarsson (nooremat).


Euromünt

Euromünt on euroalal käibel olev münt. Euromüntide seeria sisaldab kaheksat eri nimiväärtusega münti.

Mündid võeti kasutusele 2002. aastal. Euromüntidel on ühine tagumine külg (revers) ning igal riigil on erinev esikülg (avers). Ühise külje autor on belglane Luc Luycx.

Erinevalt pangatähtedest kuuluvad euromündid liikmesriikide, mitte Euroopa Keskpanga pädevusse.

1 euro = 100 senti.

Kui 2-eurosel mündil on ebatavaline rahvuslik külg, võib tegemist olla mälestusmündiga.


Jaan Rink

Jaan Rink VR I/2 (30. aprill 1886 (18. aprill (vkj) Uue-Kariste vald, Pärnumaa – 30. juuli 1927 Tallinn) oli Eesti sõjaväelane (kolonel).


Catania

Catania on linn Itaalias Sitsiilia saarel.

Catanias elab 296 303 inimest. Linn on suuruselt Sitsiilia saare teine ja Itaalia kümnes linn.


P-rühm

p-rühm ehk primaarne rühm ehk p-primaarne rühm on rühm, mille kõigi elementide järk võrdub fikseeritud algarvu p mõne naturaalarvulise astendajaga astmega.

Teiste sõnadega, p-rühm on rühm, mille kõik elemendid peale ühikelemendi on p-elemendid, see tähendab elemendid, mille aste astendajaga pⁿ võrdub n mingi positiivse naturaalarvulise väärtuse korral ühikelemendiga 1.


Dagmar Kokker

Dagmar Kokker (sünninimi Dagmar Murakas; 20. veebruar 1910 Tallinn – 11. juuli 1990 Montréal) oli eesti pianist.


Supilusikas

Supilusikas on supi söömise jaoks mõeldud lusikas.

Tänapäeval mõistetakse supilusika all peamiselt kahte tüüpi lusikaid. Lääne traditsioonis on supilusikas suuruselt sarnane dessertlusikaga, kuid sügavama ja ümarama kahaga. Tänapäeval valmistatakse lusikaid peamiselt roostevabast terasest või hõbedast, ajalooliselt on lusikaid tehtud ka puidust või sarvest. Euroopa supilusika kuju ja suurus muutus 19. sajandil enam-vähem standardseks.

Kokanduses kasutatakse supilusikat ka ainete mõõtmisel (supilusikatäis, lühend spl või sl; võrdub 15 ml).

Teine tüüp on lameda põhjaga keraamiline Hiina supilusikas. Hiina supilusikad on kindla kujuga, aga nende suurus ei ole alati ühesugune, mistõttu leidub peaaegu väikese taldriku suurusi supilusikaid.


Lõplik p-rühm

Lõplik p-rühm on lõplik rühm, mis on p-rühm ehk mille iga element peale ühikelemendi on p-element (st, mingi positiivse naturaalarvu n korral võrdub astendaja pₙ korral tema aste ühikelemendiga 1; p on algarv).

Lõplik rühm on lõplik p-rühm parajasti siis, kui tema järk võrdub algarvu p naturaalarvulise astendajaga astmega.


Preili

Preili on vallaline naine; kasutusel ka kõnetlussõnana. Ka kõrgemast soost või kõrgemal positsioonil olev naine alamalolijate suhtes.


Santiago Bernabéu

Santiago Bernabéu Yeste (8. juuni 1895 – 2. juuni 1978) oli Hispaania jalgpallur ja Madridi Reali president aastail 1943–1978. Tema nime kannab Madridi Reali praegune kodustaadion.


Alsunga vald

Alsunga vald (läti Alsungas pagasts) on vald Lätis Kuramaal Kuldīga piirkonnas. Vald piirneb sama piirkonna Ēdole, Īvande ja Gudenieki vallaga, Lõuna-Kuramaa piirkonna Saka vallaga ning Ventspilsi piirkonna Jūrkalne ja Zirase vallaga.


Ādaži piirkond (2006–2021)

Ādaži piirkond (läti keeles Ādažu novads) oli 1. järgu haldusüksus Lätis.

Piirkond piirnes Sēja, Inčukalnsi, Garkalne, Carnikava ja Saulkrasti piirkonnaga.

Piirkonna endisel alal asub Läti kaitsejõudude baas ja polügoon.


Folkungid (poliitiline rühmitus)

Folkungid või folkungar oli poliitiline grupeering Rootsis 13. sajandil. Üldiselt võitlesid folkungid võimu tsentraliseerimise ja kuninga üha laieneva võimu vastu, kuna see vähendas suuraadlike enda võimu ja otsustamisõigust.

Nimetust "folkungid" kasutatakse esmakordselt Läänegötaseaduse kuningakroonikas ja mõiste "Folkungid" on tekitanud palju segadust, kuna Birger jarli järeltulijaid on hakatud 17. sajandil samuti nimetama Folkungideks.

Aasta enne Birgeri jarliks saamist (1247) olid nn ehtsad folkungid Holmger Knutssoniga eesotsas Sparrsätra lahingus lüüa saanud.

1250 valiti Birgeri poeg Valdemar kuningaks. Kuna troonile pürgijaid oli teisigi, puhkes 1251. aastal taas mäss. Kuningas Valdemari ja Birger jarli vastased said aga Herrevadsbro lahingus lüüa.

1278. aastal puhkes aga Folkunide mäss, kuningas Magnus Aidaluku vastu. Mäss suruti maha ja osa mässulisi hukati 1280. aastal.


Ancona

Ancona (itaalia keeles [aŋˈkoːna]) on linn Itaalias, Marche maakonna ja Ancona provintsi halduskeskus. Ancona asub Roomast 280 km kirdes. Ancona on tähtis sadamalinn Aadria mere ääres. Linnal on praamiühendus Kreeka ja Horvaatia linnadega. Anconas elab 2023. aasta seisuga 98 950 elanikku.

Linna asutasid 387 eKr kreeka kolonistid.


Bengt Magnusson

Bengt Magnusson oli Linköpingi piiskop aastatel 1220–1236.

Ta oli Magnus Minnesköldi ja Ingrid Ylva poeg. Birger jarl oli tema noorem vend.

Linköpingi piiskop Bengt õnnistas 1225. sisse Maarja kiriku Visbys (praegune Visby toomkirik).


Hagar Hirmus

"Hagar Hirmus" on koomiks, mis esimest korda ilmus veebruaris 1973. Koomiksit on avaldatud 1900 ajalehes 58 riigis ja 13 keeles. "Hagar Hirmus" on humoorikas koomiks, mis räägib Skandinaavia viikingitest. Koomiksi algne autor oli Dik Browne. Pärast tema surma teeb "Hagar Hirmsat" edasi tema poeg Chris Browne. 2010. aastal valmis Hagar Hirmsast ka film.


FNB staadion

FNB staadion (FNB Stadium, First National Bank Stadium või ka Soccer City) on jalgpallistaadion Lõuna-Aafrika Vabariigis Johannesburgis Sowetos. Staadion on Aafrika suurim, mahutades 91 141 pealtvaatajat.

Staadioni ehitati aastatel 1986–1989 ning ehitus maksis 3,3 miljonit randi.

1996. aastal peeti staadionil Aafrika karikavõistluste finaalmäng ja veel üheksa mängu.

2008. aasta detsembrist kuni 21. oktoobril 2009 renoveeriti staadioni lähenevateks maailmameistrivõistlusteks. Staadionil peeti maailmameistrivõistluste avatseremoonia ja kaheksa võistluskohtumist, sealhulgas ka finaalmäng.


Alūksne piirkond

Alūksne piirkond (läti keeles Alūksnes novads) on 1. järgu haldusüksus Lätis. Piirneb Eesti ja Venemaaga.

Piirkond moodustati 2009. aastal Alūksne linnast ja 15 endise Alūksne rajooni vallast (Alsviķi, Anna, Ilzene, Jaunalūksne, Jaunanna, Kalncempji, Liepna, Maliena, Mālupe, Mārkalne, Pededze, Zeltiņi, Ziemeri, Vana-Laitsna ja Vastse-Laitsna vald).

Arvestuslikel andmetel oli 1. jaanuaril 2011 Alūksne piirkonna elanikest lätlasi 82,01%, venelasi 13,94%, ukrainlasi 1,23% ja teistest rahvustest inimesi 2,81%.

2021. aasta haldusreformi järel säilis piirkond endistes piirides.


Holmger Knutsson

Holmger Knutsson (arvatavasti sündinud enne 1220. aastat, surnud 1248) oli Rootsi troonipretendent, kuningas Knut Holmgersson Pika vanim poeg.

Pärast isa surma 1234. aastal üritas Holmger tõusta troonile, kuid tõrjuti eemale taas troonile tõusnud kuningas Erik Erikssoni jarli Ulf Fase poolt. Pärast seda oli Holmger abiellunud Skost pärit Helena Filipi tütrega. Ajaloolised allikad ei maini nende lapsi.

1247. aastal tegi Holmger Knutsson taas katse troonile tõusta. Ta kaotas otsustava Sparrsätra lahingu ja põgenes, Eriku kroonika kohaselt, Gästriklandi, kus ta vangistati ja hiljem (1248) hukati läbi pea maharaiumise. Tema liitlane Filip Larsson sunniti maapagendusse.

Hilisematest kirjutistest selgub, et Holmger Knutssoni pühaduse mälestuseks ehitati mitmesse kohta (Björklingesse, Norundasse, Upplandi) kabeleid. Olevat olnud isegi pühakukujud, mis kujutasid Holmgeri.

"Sündinud sveade säravas kuningasoost sai Holmgerist eeskuju headele kommetele, löödud kibedast surmast lebab siin maha raiutud peaga. Kuid üks kristlik surm näib olema kaunis läbi pajatusterohke ime."


American River

American River on jõgi Põhja-Ameerikas Californias.

Jõgi algab Sierra Nevadast, voolab valdavalt läände ja suubub vasakult Sacramentosse. Jõe suudmes asub Sacramento linn.

Jõe kaldal Folsomis asub Folsomi vangla.

American Riveri kaldalt leiti 1848. aastal kulda.


Casablanca konverents

Casablanca konverents oli üks liitlaste tippkohtumistest Teise maailmasõja ajal. See toimus 14. jaanuarist kuni 24. jaanuarini 1943 Maroko linnas Casablancas Anfa hotellis.

Konverentsil osalesid Roosevelt ja Churchill, Stalin oli samuti kutsutud, kuid keeldus, viidates heitlustele Stalingradis.

Konverentsil arutati liitlasvägede strateegiat ning kohtumisel võeti vastu Casablanca deklaratsioon, millega otsustati teljeriikidele peale sundida tingimusteta kapituleerumine. Peale selle otsustati aidata Nõukogude Liitu, alustades ulatuslikke õhurünnakuid Saksamaa vastu ning täpsustati invasiooni Itaaliasse.


Riddarfjärden

Riddarfjärden on laht Mälareni järve idapoolseimas osas. Pikkus idast läände on 2700 m, laius 400 m, sügavus kuni 23 m. Riddarfjärdenist voolavad välja Norrström ja Söderström.

Riddarfjärdenit eraldab Läänemerest väike Stadsholmeni saar, millel asub Stockholmi vanalinn.

Lahes on harilikult mage vesi, sest Saltsjöni kiillahe riimvesi tungib sinna harva.


Ametiühingu liikmemaks

Ametiühingu liikmemaks on vastava ametiühingu liikmeskonda kuuluva isiku tehtav kohustuslik perioodiline makse ametiühingule.

Eestis sätestab ametiühingu liikmemaksu määra ametiühingu põhikiri. Maksumäär on tavaliselt 1% töötasult. Enamasti kannab ametiühingu liikmemaksu töötaja avalduse alusel üle tööandja, aga sellekohase deklaratsiooni (vorm INF8) saab, teatud tingimustel, Maksuametile esitada üksnes ametiühingu volitatud esindaja.


Kuuste Kool

Kuuste Kool on põhikool, mis asub Tartu maakonnas Kambja vallas Vana-Kuuste külas aadressil Kooli tee 2.

Kool tegutseb endise Vana-Kuuste mõisa härrastemajas ja on ainus Tartu maakonnas olev mõisakool.


Koluvere mõisa park

Koluvere mõisa park on kaitsealune park Läänemaal Lääne-Nigula vallas Koluvere külas (invaliididekodu park).

Pargi pindala on 13,7 ha.

Park jääb Risti–Virtsu–Kuivastu–Kuressaare maanteest läände ja Ollimäe–Koluvere teest põhja.

Pargi territooriumile jääb suurem osa Koluvere järvest, parki läbib Liivi jõgi.

Pargi geograafilised koordinaadid on .

Koluvere mõisa park võeti kaitse alla aastal 1964. Pargi keskkonnaregistri kood on KLO1200518.


Victor II

Victor II (Gebhard, saksa ajalookirjutuses Gebhard von Dollnstein-Hirschberg; 1018 ? – 28. juuli 1057) oli paavst 1055–1057. Ta oli 153. paavst.

Gebhard sündis krahv Hartwigi ja Bilizia pojana, tema sugulane Gebhard sai Regensburgi (teistel andmetel Ratisboni) piiskopiks. Ta oli hilisema Saksa-Rooma keisri Heinrich III sugulane. Ajaloolase Ernst Klebeli andmetel oli Gebhardil kaks venda: Hartwig ja hilisem Aquileia patriarh Gotebold. Ajaloolase Hansmartin Decker-Hauffi andmetel oli tema vend ka Calwi krahv Adalbert.

Gebhardi sünnikoht on vaieldav. Saksa ajalookirjutuse järgi oli ta pärit Švaabimaalt, teistel andmetel aga Nordgaust.

Heinrich III määras Gebhardi 25. detsembril 1042 Regensburgi piiskopi soovitusel Eichstätti piiskopiks (Gebhard I), jäädes sellesse ametisse oma surmani. Gebhard läks 1046 koos Heinrich III-ga Itaaliasse, kuid pöördus 1047 tagasi Saksamaale ja osales oktoobris 1049 Leo IX eesistumisel Mainzis peetud sinodil. Ta osales 1052 Ratisbonis ja Bambergis paavsti ja keisri vahel peetud läbirääkimistel.

Gebhard sai Heinrich III nõunikuks ega toetanud 1053 sõjalise abi andmist paavst Leo IX-le, kes kavandas sõjakäiku Lõuna-Itaaliat rüüstanud viikingite vastu. Ta sai 1053 Baieri regendiks.


Elissa

Elissar Zakaria Khoury (araabia keeles إليسار زكريا خوري ; sündinud 27. oktoobril 1972 Deir El Ahmaris Liibanonis), tuntud kui Elissa (araabia keeles إليسا) on Liibanoni laulja, kes on võitnud ka auhindu.


Kahassoo oja

Kahassoo oja (ka Kahasoo peakraav) on oja Raplamaal Märjamaa vallas Leevre ja Maidla külas.

Oja pikkus on 6,5 km ning see suubub vasakult Liivi jõkke (38,2 km suudmest). Oja valgla on 11,2 km². Oja kallastele jääb Marimetsa-Õmma hoiuala. Oja saab alguse Tõlva raba (Õmma raba) idaküljel. Samas piirkonnas saavad alguse ka Pokuti oja ja Soosalu oja. Oja keskjooksust itta jääb Kahasoo.

Kahassoo oja on mitteavalik veekogu, mille piiranguvöönd on 50 m.

Kahassoo oja keskkonnaregistri kood on VEE1116700.


Liivateelehine mailane

Liivateelehine mailane (Veronica serpyllifolia) on rohttaimeliik mailase perekonnast ja teeleheliste sugukonnast.


Nõmm-mailane

Nõmm-mailane (Veronica dillenii) on rohttaimeliik mailase perekonnast ja teeleheliste sugukonnast.


Hõlmlehine mailane

Hõlmlehine mailane (Veronica hederifolia) on rohttaimeliik mailase perekonnast ja teeleheliste sugukonnast.


Tumeroheline mailane

Tumeroheline mailane (Veronica opaca) on rohttaimeliik mailase perekonnast ja teeleheliste sugukonnast.


Pärsia mailane

Pärsia mailane (Veronica persica) on rohttaimeliik mailase perekonnast ja teeleheliste sugukonnast.


Läikiv mailane

Läikiv mailane (Veronica polita) on rohttaimeliik mailase perekonnast ja teeleheliste sugukonnast.


Niitjas mailane

Niitjas mailane (Veronica filiformis) on rohttaimeliik mailase perekonnast ja teeleheliste sugukonnast.


Rändlusteenus

Rändlusteenus (inglise keeles roaming) on mobiilse telekommunikatsiooni teenus, kus ühe mobiilsideoperaatori klient saab telekommunikatsiooniteenuseid kasutada teise operaatori võrgus.

Teenus võimaldab kasutada sideteenuseid võrgust ja asukohamaast sõltumata. Harilikult on GSM Roaming defineeritud (vt. GSM Association Permanent Reference Document AA.39) kui võimalus, kus mobiilioperaatori klient saab teha teise operaatori võrgus sisenevaid ja väljuvaid kõnesid, , omada juurdepääsu teistele funktsioonidele ja teenustele. Roaming toetub tehniliselt halduse, autentimise, autoriseerimise ja arvete väljastamise protseduuridele.

Teenuse sisu või maksumuse mittemõistmine võib tekitada kasutajatele neile arusaamatult suuri mobiilteenuste arveid.


Võru linna teenetemärk

Võru linna teenetemärk on Võru linna teenetemärk füüsilisele isikule Võru linnale osutatud teenete eest või linnapoolse erilise austusavaldusena.

Teenetemärk võidakse anda Eesti kodanikule või välismaalasele. Ettepanekuid linna teenetemärgi andmiseks võivad esitada kõik isikud. Taotlused esitatakse kirjalikult linnavalitsusele. Ettepanek peab sisaldama soovitava teenetemärgi omaniku isikuandmeid, tegevusala ja teenete või muude põhjuste loetelu. Linnavalitsus esitab nõuetekohaselt vormistatud teenetemärgi andmise taotlused ja oma ettepanekud kandidaatide kohta linnavolikogule. Teenetemärgi andmise otsustab linnavolikogu.

Linna teenetemärk võidakse anda välja igal aastal. Võru linna teenetemärk antakse Võru linna asutamise aastapäevaks (21. august). Võru linna teenetemärke hakati välja andma alates 1994. aastast.


Maurice de Vlaminck

Maurice de Vlaminck (4. aprill 1876 Pariis – 11. oktoober 1958 Rueil-la-Gadelière) oli prantsuse maalikunstnik, graafik ja kirjanik.


Tiia Toomet

Tiia Toomet (sündinud 9. veebruaril 1947 Tallinnas) on eesti kirjanik.

Toomet lõpetas 1970. aastal Tartu Riikliku Ülikooli ajaloo erialal ja 1978. aastal Eesti Riikliku Kunstiinstituudi tekstiilikunstniku erialal.

Tiia Toometi lasteraamatud sisaldavad muhedaid vigurijutte ja lastevärsse, kuid vaatavad ka lapsepilguga kultuuri- ja ajaloole. Tema lasteraamatuid on tõlgitud vene, inglise, hollandi ja isegi araabia keelde.

Lasteraamatute juurest jõudis Tiia Toomet laste- ja mängukultuuri põhjalikuma uurimiseni. Laste- ja mänguasjade huvi kulmineerus Tartu Mänguasjamuuseumi asutamisega (koos Meeri Säre ja Mare Hundiga). Ta oli Tartu Mänguasjamuuseumi esimene direktor aastatel 1994–2007. Tiia Toometi pühendumusel on suur osa selles, et Tartu Mänguasjamuuseumist on saanud ülipopulaarne lastekultuuri keskus ja üks Tartu linna tõmbenumber.

Ta on alates aastast 1985 Eesti Kirjanike Liidu liige.


Teine Compiègne'i vaherahu

Teine Compiègne'i vaherahu sõlmiti Saksamaa ja Prantsusmaa vahel pärast kuu aega kestnud Teise maailmasõja lahinguid Prantsusmaal. Vaherahu sõlmiti 22. juunil 1940 kell 18.50 (Saksa suveaja järgi) Compiègne'is.

Vaherahu allkirjastati Compiègne'i metsas, selle koha oli Adolf Hitler valinud sihilikult. Nimelt oli Saksamaa sealsamas alistunud 1918. aastal.

Kui Hitler sai teada, et Prantsuse valitsus tahab sõlmida vaherahu, valiski ta välja Compiègne'i metsa. Kuna Compiègne'i metsas oli sõlmitud 1918. aastal vaherahu, mis lõpetas I maailmasõja ja oli Saksamaale alandav, nägi Hitler selles head võimalust Prantsusmaa alandamiseks Saksamaa poolt. Hitler otsustas vaherahu sõlmida samas salongvagunis, kus 1918. aastal sõlmiti Esimene Compiègne'i vaherahu. Aga preambuli viimasesse lausesse lisati, et "Saksamaa ei kavatse vaherahu tingimusi ja kokkuleppeid kasutada, et alandada nii vaprat vastast" (mis tähendas Prantsuse sõjaväge). Lisaks oli 3. artikli 2. punktis kirjas, et sakslased ei kavatse Loode-Prantsusmaad okupeerida, kui vaenutegevus Suurbritanniaga on lõppenud.

Sarnasusi 1918. ja 1940. aasta Compiègne'i vaherahu vahel oli veelgi. Nimelt teisaldati täpselt sama salongvagun, milles sõlmiti 1918. aasta Compiègne'i vaherahu, vaherahu puhul muuseumist ja paigutati täpselt samasse kohta, kus see seisis 1918. aastal. Hitler istus samas toolis, kus istus marssal Ferdinand Foch, kui ta 1918. aastal kirjutas alla Esimesele Compiègne'i vaherahule. Preambuli ära kuulanud, lahkus Hitler, tehes üleoleva liigutuse Prantsuse esindajate poole, vagunist just nagu Foch 1918. aastal ja jättis läbirääkimised Wehrmachti ülemjuhataja Wilhelm Keiteli hooleks.

Prantsuse kindral Charles Huntziger kaebas, et Prantsusmaale esitatud rahutingimused olid karmimad 1918. aastal Saksamaale esitatutest. Nimelt soovis Saksamaa kolme viiendikku Prantsusmaa territooriumist, mis oli põhjas ja läänes mööda Genfi, Toursi ja Hispaania piiri jooksvast liinist, et tagada Kriegsmarinele (Saksa mereväele) ligipääs kõigile Prantsusmaa La Manche'i väina ja Atlandi ookeani sadamatele. Lisaks tuli Saksa võimudele üle anda kõik inimesed, kellele oli lubatud poliitilist varjupaika. Veel tuli prantslastel maksta Saksamaale okupatsioonitasu 400 miljonit franki päevas. Aga siiski lubati ka minimaalsel Prantsuse armeel tegutseda. Prantsuse merevägi pidi relvad loovutama, aga mitte alistuma, sest Hitler arvas, et kui Prantsusmaad liiga palju sundida, võivad prantslased jätkata Prantsuse Põhja-Aafrikas sakslaste vastu võitlemist. Saksamaa poolt okupeerimata regioon zone libre jäi vabaks, seda pidi hakkama valitsema Vichys baseeruv marssal Pétaini nukuvalitsus.

Prantsuse delegatsioon eesotsas Huntzigeriga püüdis vaherahu leevendada, mispeale Keitel vastas, et prantslased peavad kas rahulepinguga nõustuma või sellest keelduma sellisel kujul nagu see on. Otsustades Prantsusmaa sõjalise situatsiooni üle, pidi Huntziger nõustuma. Saksamaa oli esitanud ka nõude, et kõik Prantsuse sõjavangid jäävad vangideks, kuni sõjategevus Suurbritanniaga lõpeb. Kuna Prantsuse delegatsioon arvas, et nüüd, kui Suurbritannia ja tolle Rahvaste Ühendus võitlevad üksi, ei kesta sõjategevus kauem kui mõni nädal, ei vaieldud sellele vastu, mistõttu pidid ligi miljon prantslast veetma järgnevad viis aastat sõjavangilaagrites (ligi kolmandik Prantsusmaa umbes pooleteisest miljonist sõjavangist vabastati sakslaste poolt enne sõja lõppu). 25. juunil 1940 kell 00.35 hakkas vaherahu kehtima.

Vaherahu 19. artikli kohaselt tuli kõik riigis olnud mitteprantslased anda üle Saksa võimudele ja nad deporteeriti seejärel koonduslaagritesse.

Kolm päeva pärast vaherahu sõlmimist hävitati rahupaik Hitleri käsul ja vagun viidi trofeena Berliini, koos suure kivitahvli tükkidega, millele oli prantsuse keeles kirjutatud: "Siin alistus 11. novembril 1918 Saksa Reichi kuritegelik uhkus. See võideti vabade rahvaste poolt, keda Saksamaa tahtis orjastada." Alsace-Lorraine'i monument, millel oli kujutatud Saksa Keisririigi kotkast mõõgaga läbitorgatuna, hävitati ja kõik tõendid sellest kaotati peale marssal Fochi kuju. Hitler ise käskis selle jätta puutumatuna, et see austaks ainult kõnnumaad. 1945. aastal viidi vagun Crawinkelisse Tüüringis, kus selle hävitasid SS-lased ja matsid maha säilmed.


TV3 (Läti)

TV3 Läti on lätikeelne telekanal, mille omanik on Modern Times Group (MTG). See alustas tegevust 1998. aastal, kuid sai litsentsi alles 2001. aastal. Telekanal on püüelnud suurema sisukuse poole, et olla Läti populaarseim kanal ning edestada lähimat rivaali LNT-d.


2010. aasta taliolümpiamängude medalitabel

2010. aasta taliolümpiamängude medalitabel. Riikide paremusjärjestus on algul kuldmedalite arvu järgi, siis hõbe- ja lõpuks pronksmedalite arvu järgi. Kui selle järel riikide medalite arv on sama, siis riikide koht selgub tähestikulises järjekorras vastavalt ROK-i riikide koodile.

Meeste laskesuusatamise 20 km eraldistardiga sõidus anti välja kaks hõbemedalit.


Teise maailmasõja tippkohtumised

Siin on loend liitlasvägede konverentsidest ja teistest tippkohtumistest. __TOC__


Todd Abernethy

Todd Abernethy (sündinud 24. juulil 1984) on ameerika korvpallur, kes mängib 2012. aastast Poola klubis Energa Czarni.

Todd Abernethy on lõpetanud Mississippi Ülikooli.

Ta on 185 cm pikk.

2006/2007 mängis ta NCAA I divisjonis Ole Miss meeskonnas. 2008–2009 mängis võistkonnas Barons LMT Riga. 2009–2011 mängis Tartu Ülikool/Rocki meeskonnas.


Steven Soderbergh

Steven Andrew Soderbergh (sündinud 14. jaanuaril 1963 Atlantas) on USA filmiprodutsent, stsenarist ja filmirežissöör.


1-eurone münt

1-eurone münt on euroalas käibiv münt.

See münt käibib eurotsoonis alates 2002. aastast.

Euromündi esikülg (avers) on kõigil riikidel ühine, kuid tagakülje (revers) kujundus on igal eurotsooni riigil erinev.

Üheeuroseid münte on 2010. aasta septembri seisuga ringluses 6,290 miljardit.